[pic] | COMISIA COMUNITĂŢILOR EUROPENE |

Bruxelles, 28.11.2007

COM(2007) 759 final

Propunere de

REGULAMENT AL CONSILIULUI

de stabilire, pentru 2008, a posibilităţilor de pescuit şi a condiţiilor conexe pentru anumite stocuri de peşti şi grupe de stocuri de peşti, aplicabile în apele comunitare şi, pentru navele comunitare, în apele în care sunt necesare limitări ale capturilor

(prezentată de Comisie)

EXPUNERE DE MOTIVE

Contextul propunerii |

Motivele şi obiectivele propunerii Regulamentul referitor la posibilităţile anuale de pescuit reprezintă principalul instrument al politicii de conservare din cadrul politicii comune în domeniul pescuitului. Acesta prevede limitări ale capturilor şi ale eforturilor de pescuit în cadrul planurilor de refacere şi al planurilor pe termen lung, precum şi dispoziţii temporare şi derogări de la alte acte legislative (cum ar fi regulamentul privind măsurile tehnice, regulamentul privind limitarea eforturilor de pescuit pentru speciile de adâncime etc.). Comunicarea Comisiei COM(2007) 295 final defineşte contextul propunerii. Numeroase stocuri de peşti fac obiectul unui aviz de reducere la maximum sau de interzicere a capturilor. Multe stocuri se află în afara limitelor biologice de siguranţă. În ciuda măsurilor de conservare impuse în temeiul politicii comune în domeniul pescuitului, nu se observă o scădere a numărului stocurilor incluse în aceste categorii vulnerabile. Prezenta analiză confirmă necesitatea absolută de luare a unor măsuri de conservare mai stricte în privinţa stocurilor de peşti exploatate. Pentru anul 2008, avizele ICES şi CSTEP evidenţiază încă o dată starea gravă în care se găsesc numeroase resurse halieutice din apele comunitare. Majoritatea stocurilor sunt exploatate la niveluri care depăşesc nivelurile corespunzătoare randamentului potenţial maxim. Multe sunt exploatate dincolo de nivelurile de precauţie, iar anumite stocuri esenţiale, printre care şi stocurile de cod, sunt exploatate la niveluri care corespund unui risc foarte ridicat de eşec de reproducere. Regulamentul (CE) nr. 2371/2002 al Consiliului prevede obligativitatea Comisiei de a propune anual limitări ale capturilor şi ale eforturilor de pescuit pentru a garanta durabilitatea ecologică, economică şi socială a pescuitului comunitar. |

Context general Resursele halieutice sunt adesea supraexploatate. Consiliul stabileşte anual limitări ale capturilor însă, în multe cazuri, nivelul real al capturilor continuă să se situeze peste nivelul care garantează randamente optime. Această situaţie este cauzată de faptul că, uneori, nivelurile la care sunt fixate limitările capturilor sunt prea ridicate pentru a garanta perenitatea stocurilor, iar în anumite situaţii aceste limite nu sunt în mod suficient aplicate. În cursul ultimilor ani, în anumite rezerve de pescuit au fost introduse limite ale efortului în scopul de a consolida limitele capturilor, în timp ce, pentru anumite stocuri, au fost introduse planuri de refacere multianuale destinate stabilirii unor limite anuale ale capturilor, în vederea asigurării perenităţii stocurilor printr-o reducere progresivă a mortalităţii cauzate de pescuit. Imposibilitatea garantării unui control efectiv al capturilor şi al efortului de pescuit va duce la accelerarea epuizării resurselor halieutice. Această epuizare este incompatibilă cu obiectivul politicii comune în domeniul pescuitului de garantare a unui pescuit durabil în Comunitate. |

Dispoziţii în vigoare în domeniul propunerii Dispoziţiile în vigoare în domeniul propunerii expiră la 31 decembrie 2006. |

Coerenţa cu alte politici şi obiective ale Uniunii Măsurile propuse sunt concepute în conformitate cu obiectivele politicii comune în domeniul pescuitului şi cu politica de dezvoltare durabilă a Comunităţii. |

Consultarea PăRţILOR INTERESATE şI EVALUAREA IMPACTULUI |

Consultarea părţilor interesate |

Metode de consultare utilizate, principalele sectoare vizate şi profilul general al respondenţilor Propunerea ia în considerare consultările efectuate în cadrul Consiliilor consultative regionale, al Comitetului consultativ pentru pescuit şi acvacultură (CCPA, format din delegaţi ai organizaţiilor profesionale reprezentând sectorul producţiei, industria de prelucrare şi societăţile de comercializare a produselor de pescuit şi acvacultură, precum şi din reprezentanţi ai organizaţiilor neprofesionale active în domeniul protecţiei mediului şi dezvoltării, care reprezintă interesele consumatorilor), precum şi în cadrul Comitetului pentru pescuit şi acvacultură. Aceste consultări s-au desfăşurat în temeiul Comunicării Comisiei către Consiliu şi către Parlamentul European referitoare la îmbunătăţirea consultării pentru gestionarea pescuitului comunitar [COM(2006)246 final], care stabileşte principiile de bază ale aşa-numitului proces de „anticipare” (front-loading), precum şi în temeiul Comunicării Comisiei către Consiliu privind posibilităţile de pescuit pentru 2008 [COM(2007)295 final], care prezintă, în aşteptarea avizului ştiinţific privind starea stocurilor pentru 2008, punctele de vedere şi intenţiile Comisiei referitoare la propunerile acesteia în materie de TAC şi de cote. |

Rezumatul răspunsurilor şi modul în care acestea au fost luate în considerare Consiliile consultative regionale insistă asupra necesităţii de a garanta faptul că orice modificare a TAC şi a cotelor anuale se realizează progresiv, în scopul de minimiza perturbările pe termen scurt ale activităţilor economice. Astfel cum reiese din explicarea în detaliu a propunerii, în cele ce urmează, principiul adaptării şi limitării progresive a modificărilor anuale ale posibilităţilor de pescuit a fost inclus în propunere atunci când acest lucru a putut fi realizat fără a cauza o deteriorare a situaţiei resurselor vulnerabile. |

Obţinerea şi utilizarea cunoştinţelor de specialitate |

Domenii ştiinţifice/de specialitate relevante Biologia şi economia pescuitului |

Metodologia utilizată Consultarea unui organism ştiinţific internaţional independent, ICES şi organizarea reuniunii plenare a Comitetului ştiinţific, tehnic şi economic pentru pescuit (CSTEP). |

Principalele organizaţii consultate/principalii experţi consultaţi - Consiliul Internaţional pentru Explorarea Apelor Maritime (ICES), octombrie 2007; - Comitetul ştiinţific, tehnic şi economic pentru pescuit (CSTEP), noiembrie 2007. |

Sinteza avizelor primite şi utilizate A fost menţionată existenţa unor riscuri potenţial grave cu consecinţe ireversibile. Existenţa unor astfel de riscuri este unanim recunoscută. |

CSTEP confirmă şi, în anumite cazuri, dezvoltă avizele furnizate de ICES. |

Metode utilizate pentru punerea avizelor experţilor la dispoziţia publicului După adoptarea oficială de către Comisie, toate rapoartele CSTEP pot fi consultate la adresa de internet a DG Pescuit. |

Evaluarea impactului În conformitate cu articolul 20 din Regulamentul (CE) nr. 2371/2002 al Consiliului, măsurile de limitare ale capturilor şi ale efortului de pescuit trebuie adoptate de autorităţile publice. În cazul în care sunt puse în aplicare, măsurile propuse vor determina o reducere globală a posibilităţilor de pescuit pentru navele comunitare. Propunerea nu reflectă numai deciziile pe termen scurt, ci face parte dintr-o abordare pe termen mai lung, care preconizează reducerea treptată a nivelului pescuitului la niveluri viabile pe termen lung. Pe termen scurt, abordarea prevăzută în propunere va determina reducerea TAC însă, pe măsură ce stocurile supraexploatate se vor reface, vor creşte şi posibilităţile de pescuit. Se estimează că efectele pe termen mediu şi chiar lung ale abordării vor consta în reducerea impactului asupra mediului, ca o consecinţă a diminuării efortului de pescuit, în scăderea numărului de nave şi/sau a efortului de pescuit mediu per navă în ceea ce priveşte capturile şi în stabilizarea sau creşterea cantităţilor debarcate. |

Elementele JURIDICE ALE PROPUNERII |

Rezumatul acţiunii propuse Propunerea fixează limite ale capturilor şi ale efortului de pescuit aplicabile activităţilor de pescuit comunitare, precum şi celor internaţionale la care participă navele comunitare, în scopul îndeplinirii obiectivului politicii comune în domeniul pescuitului de garantare a unor niveluri ale activităţilor de pescuit durabile din punct de vedere biologic, economic şi social. |

Temeiul juridic Articolul 20 din Regulamentul (CE) nr. 2371/2002 |

Principiul subsidiarităţii Propunerea intră în sfera competenţei exclusive a Comunităţii. Prin urmare, principiul subsidiarităţii nu se aplică. |

Principiul proporţionalităţii Propunerea respectă principiul proporţionalităţii din următoarele motive. |

Întrucât politica comună în domeniul pescuitului este o politică comună, aceasta trebuie implementată prin regulamente ale Consiliului. Regulamentul Consiliului menţionat anterior alocă posibilităţi de pescuit statelor membre, dar acestea dispun de libertate deplină în ceea ce priveşte alocarea respectivelor posibilităţi între regiuni şi operatori şi au o marjă largă de manevră cu privire la deciziile referitoare la modelul socio-economic pe care îl aleg pentru exploatarea posibilităţilor de pescuit alocate. |

Propunerea nu are noi implicaţii financiare pentru statele membre. Regulamentul în cauză este adoptat anual de Consiliu, iar mijloacele publice şi private de punere în aplicare a acestuia există deja. |

Alegerea instrumentelor |

Instrumente propuse: regulament. |

Alte instrumente nu ar fi potrivite, deoarece: Este vorba de o propunere de gestionare a activităţilor de pescuit care, în conformitate cu Regulamentul (CE) nr. 2371/2002 al Consiliului, ar trebui pusă în aplicare printr-un regulament anual al Consiliului adoptat cu majoritate calificată. |

IMPLICAţII BUGETARE |

Propunerea nu are implicaţii asupra bugetului comunitar. |

INFORMAţII SUPLIMENTARE |

Simplificare |

Propunerea vizează simplificarea procedurilor administrative din sarcina autorităţilor publice (comunitare sau naţionale), în special în ceea ce priveşte cerinţele referitoare la transmiterea datelor privind aplicarea măsurilor de gestionare a eforturilor de pescuit. |

Reexaminare/revizuire/clauză de caducitate |

Întrucât propunerea se referă la un regulament anual pentru anul 2008, aceasta nu conţine o clauză de revizuire. |

Explicarea detaliată a propunerii În ceea ce priveşte limitările capturilor şi gestionarea efortului de pescuit, propunerea respectă principiile aşa-numitului proces de „anticipare” (front-loading), enunţate în Comunicarea Comisiei către Consiliu şi către Parlamentul European referitoare la îmbunătăţirea consultării pentru gestionarea pescuitului comunitar [COM(2006)246 final], precum şi în Comunicarea Comisiei către Consiliu privind posibilităţile de pescuit pentru 2008 [COM(2007)295 final], care prezintă, în aşteptarea avizului ştiinţific privind starea stocurilor pentru 2008, punctele de vedere şi intenţiile Comisiei referitoare la propunerile acesteia în materie de TAC şi de cote. În conformitate cu procesul de „anticipare”, în cursul anului au fost organizate consultări ale părţilor interesate şi ale statelor membre. În plus, propunerea respectă principiile enunţate în Comunicarea Comisiei către Consiliu şi către Parlamentul European privind aplicarea principiului durabilităţii în activităţile de pescuit din Uniunea Europeană prin intermediul randamentului maxim durabil [COM(2006)360 final], în sensul că nu determină creşteri ale ratei mortalităţii cauzate de pescuit, ceea ce ar fi contrar angajamentelor luate de Comunitate şi de statele membre în cadrul Summitului mondial privind dezvoltarea durabilă de la Johannesburg în vederea menţinerii sau refacerii stocurilor la un nivel care să permită realizarea unui randament durabil maxim, în cazul stocurilor epuizate realizarea acestor obiective impunându-se cu urgenţă şi, acolo unde acest lucru este posibil, nu mai târziu de 2015. În ceea ce priveşte gestionarea efortului de pescuit, posibilitatea instituirii unui sistem alternativ, bazat pe praguri maxime de KW/zi, a fost dezbătută cu statele membre cu trei ocazii în cadrul procesului de anticipare, pe baza unui document neoficial; de două ori în cadrul grupului de lucru al Consiliului privind politica internă/externă în domeniul pescuitului şi o dată în cadrul Comitetului pentru pescuit şi acvacultură. În general, statele membre au primit favorabil ideea instituirii acestui tip de sistem alternativ; cu toate acestea, toate statele membre implicate au convenit asupra necesităţii unor discuţii mai aprofundate şi a unei perioade de timp mai lungi destinate adaptării procedurilor administrative naţionale la cerinţele unui sistem de gestionare bazat pe KW/zi. Prin urmare, s-a formulat sugestia unanimă de amânare a introducerii unui nou sistem până în 2009. Aşadar, în 2008 va fi menţinut sistemul actual de gestionare a eforturilor de pescuit, prezentat în anexele IIA, B şi C, bazat pe zile pe mare, intenţia fiind de a continua în 2008 dezbaterile privind elaborarea unui sistem de gestionare a eforturilor de pescuit bazat pe KW/zi, în scopul implementării acestuia în 2009. Propunerea cuprinde limitări ale capturilor convenite în contextul anumitor organizaţii regionale de pescuit. Limitările capturilor şi alte recomandări din partea Comisiei Internaţionale pentru conservarea tonului de Atlantic (ICCAT) vor fi adoptate în cadrul reuniunilor anuale ale acesteia din noiembrie 2007. TAC aferente stocurilor din apele din Groenlanda, precum şi stocurilor utilizate împreună cu Norvegia nu sunt disponibile deocamdată, în aşteptarea concluziilor consultărilor care vor avea loc în noiembrie şi decembrie 2007. Aceste TAC sunt prezentate pro memoria (pm). De asemenea, trebuie menţionat că, în anexa II, care conţine precizări privind eforturile de pescuit ale navelor în contextul refacerii anumitor stocuri, inclusiv cele de cod, numărul maxim de zile în cursul cărora o navă poate fi prezentă într-o zonă este exprimat pentru moment tot ca pm, întrucât Comisia analizează în continuare informaţiile furnizate de CSTEP cu privire la aplicarea în 2007 a anexei II. Metodologia de stabilire a nivelurilor finale ale eforturilor de pescuit de uvă în zonele IIIa şi IV şi în apele CE din zona IIa se află, de asemenea, în curs de examinare. În ceea ce priveşte gestionarea efortului de pescuit în cazul stocurilor de adâncime, Consiliul a adoptat în decembrie 2006 o reducere cu 10% a efortului în cazul speciilor de adâncime, în raport cu nivelurile din 2005. Cu toate acestea, respectiva reducere este inferioară valorii de 30% solicitate de Comisia pentru pescuitul în Atlanticul de Nord-Est (NEAFC). Este necesară o reducere suplimentară de 10% în raport cu acelaşi nivel de referinţă, atât în vederea îndeplinirii obligaţiilor internaţionale ale Comunităţii, cât şi a protejării stocurilor care, conform semnalelor transmise de ICES de mai mulţi ani, sunt deosebit de fragile şi necesită o protecţie urgentă din cauza potenţialului lor reproductiv extrem de scăzut. Sunt menţinute sistemele de gestionare pe parcursul anului în cazul speciilor cu durată scurtă de viaţă, precum hamsia din golful Biscaya sau uva, merluciul norvegian şi şprotul din Marea Neagră. În aceste cazuri, posibilităţile de pescuit propuse pentru prima parte a anului 2008 pot fi revizuite pe parcursul anului, în conformitate cu avize ştiinţifice actualizate, prin intermediul unor regulamente ale Comisiei care vor permite punerea în aplicare rapidă a măsurilor de gestionate preconizate. |

(Expunere de motive validată – xxxxxx caractere – respectând cerinţele DGT.) |

1. Propunere de

REGULAMENT AL CONSILIULUI

de stabilire, pentru 2008, a posibilităţilor de pescuit şi a condiţiilor conexe pentru anumite stocuri de peşti şi grupe de stocuri de peşti, aplicabile în apele comunitare şi, pentru navele comunitare, în apele în care sunt necesare limitări ale capturilor

CONSILIUL UNIUNII EUROPENE,

având în vedere Tratatul de instituire a Comunităţii Europene,

având în vedere Regulamentul (CE) nr. 2371/2002 al Consiliului din 20 decembrie 2002 privind conservarea şi exploatarea durabilă a resurselor piscicole în conformitate cu politica comună în domeniul pescuitului[1], în special articolul 20,

având în vedere Regulamentul (CE) nr. 847/96 al Consiliului din 6 mai 1996 privind introducerea unor condiţii suplimentare pentru gestionarea interanuală a totalurilor admise de captură (TAC) şi a cotelor de pescuit[2], în special articolul 2,

având în vedere Regulamentul (CE) nr. 423/2004 al Consiliului din 26 februarie 2004 de stabilire a unor măsuri de refacere a rezervelor de cod[3], în special articolele 6 şi 8,

având în vedere Regulamentul (CE) nr. 811/2004 al Consiliului din 21 aprilie 2004 de stabilire a unor măsuri de refacere a stocului de merluciu din regiunile nordice[4], în special articolul 5,

având în vedere Regulamentul (CE) nr. 2166/2005 al Consiliului din 20 decembrie 2005 de stabilire a unor măsuri pentru redresarea stocurilor de Urophycis floridana şi de langustină în Marea Cantabrică şi vestul Peninsulei Iberice şi de modificare a Regulamentului (CE) nr. 850/98 pentru conservarea resurselor de pescuit prin măsuri tehnice de protecţie a puietului de organisme marine[5], în special articolele 5 şi 6,

având în vedere Regulamentul (CE) nr. 388/2006 al Consiliului din 23 februarie 2006 de stabilire a unui plan multianual pentru exploatarea durabilă a stocului de limbă de mare din Golful Biscaya [6] , în special articolul 4,

având în vedere Regulamentul (CE) nr. 509/2007 al Consiliului din 7 mai 2007 de stabilire a unui plan multianual pentru exploatarea durabilă a rezervelor de limbă de mare în Canalul de Vest[7], în special articolele 3 şi 5,

având în vedere Regulamentul (CE) nr. 676/2007 al Consiliului din 11 iunie 2007 de stabilire a unui plan multianual pentru zonele piscicole în care se exploatează rezerve de cambulă şi limbă-de-mare din Marea Nordului[8], în special articolele 6 şi 9,

având în vedere propunerea Comisiei,

întrucât:

2. Articolul 4 din Regulamentul (CE) nr. 2371/2002 impune adoptarea de către Consiliu a măsurilor necesare pentru asigurarea accesului la ape şi resurse şi desfăşurarea durabilă a activităţilor de pescuit, ţinând seama de recomandările ştiinţifice disponibile, în special de raportul elaborat de Consiliul ştiinţific, tehnic şi economic pentru pescuit (CSTEP).

3. În temeiul articolului 20 din Regulamentul (CE) nr. 2371/2002, Consiliului îi revine obligaţia de a fixa capturile totale admisibile (TAC) pe rezervă de pescuit sau grup de rezerve de pescuit. Posibilităţile de pescuit ar trebui alocate statelor membre şi ţărilor terţe în conformitate cu criteriile prevăzute la articolul 20 din respectivul regulament.

4. Pentru a asigura gestionarea eficientă a TAC şi a cotelor, este necesar să se stabilească condiţiile specifice în care să se desfăşoare operaţiunile de pescuit.

5. Este necesar ca principiile şi anumite proceduri de gestionare a pescuitului să fie stabilite la nivel comunitar, astfel încât statele membre să poată asigura gestionarea navelor care arborează pavilionul lor.

6. Articolul 3 din Regulamentul (CE) nr. 2371/2002 stabileşte definiţii relevante pentru alocarea posibilităţilor de pescuit.

7. Posibilităţile de pescuit ar trebui utilizate în conformitate cu legislaţia comunitară în materie, în special cu Regulamentul (CEE) nr. 2807/83 al Comisiei din 22 septembrie 1983 de definire a procedurilor speciale de înregistrare a informaţiilor privitoare la capturile de peşte de către statele membre[9], Regulamentul (CEE) nr. 2930/86 al Consiliului din 22 septembrie 1986 de definire a caracteristicilor vaselor de pescuit[10], Regulamentul (CEE) nr. 1381/87 al Comisiei din 20 mai 1987 privind stabilirea modalităţilor specifice de marcare şi documentare a navelor de pescuit[11], Regulamentul (CEE) nr. 3880/91 al Consiliului din 17 decembrie 1991 privind comunicarea datelor statistice referitoare la capturile nominale ale statelor membre care practică pescuitul în Atlanticul de Nord-Est[12], Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului[13], Regulamentul (CE) nr. 1627/94 al Consiliului din 27 iunie 1994 de stabilire a dispoziţiilor generale privind permisele de pescuit speciale[14], Regulamentul (CE) nr. 850/98 al Consiliului din 30 martie 1998 pentru conservarea resurselor de pescuit prin măsuri tehnice de protecţie a puietului de organisme marine[15], Regulamentul (CE) nr. 1434/98 al Consiliului din 29 iunie 1998 de specificare a condiţiilor în care heringul poate fi descărcat la ţărm în scopuri industriale, altele decât consumul uman direct[16], Regulamentul (CE) nr. 2347/2002 al Consiliului din 16 decembrie 2002 de stabilire a cerinţelor specifice de acces şi a condiţiilor conexe care se aplică pescuitului rezervelor de specii de adâncime[17], Regulamentul (CE) nr. 1954/2003 al Consiliului din 4 noiembrie 2003 privind gestionarea efortului de pescuit referitor la anumite zone şi resurse de pescuit comunitare[18], Regulamentul (CE) nr. 2244/2003 al Comisiei din 18 decembrie 2003 de stabilire a dispoziţiilor privind sistemele de monitorizare a navelor prin satelit[19], Regulamentul (CE) nr. 423/2004 al Consiliului din 26 februarie 2004 de stabilire a unor măsuri de refacere a rezervelor de cod[20], Regulamentul (CE) nr. 601/2004 al Consiliului din 22 martie 2004 de stabilire a unor măsuri de control aplicabile activităţilor de pescuit în zona care face obiectul Convenţiei privind conservarea faunei şi florei marine din Antarctica[21], Regulamentul (CE) nr. 811/2004 al Consiliului din 21 aprilie 2004 de stabilire a unor măsuri de refacere a stocului de merluciu din regiunile nordice[22], Regulamentul (CE) nr. 2115/2005 al Consiliului din 20 decembrie 2005 de stabilire a unui plan de redresare pentru halibutul negru în cadrul Organizaţiei de Pescuit în Atlanticul de Nord-Vest[23], Regulamentul (CE) nr. 2166/2005 al Consiliului din 20 decembrie 2005 de stabilire a unor măsuri pentru redresarea stocurilor de Urophycis floridana şi de langustină în Marea Cantabrică şi vestul Peninsulei Iberice şi de modificare a Regulamentului (CE) nr. 850/98 pentru conservarea resurselor de pescuit prin măsuri tehnice de protecţie a puietului de organisme marine[24], Regulamentul (CE) nr. 388/2006 al Consiliului din 23 februarie 2006 de stabilire a unui plan multianual pentru exploatarea durabilă a stocului de limbă de mare din Golful Biscaya [25] , Regulamentul (CE) nr. 2015/2006 al Consiliului din 19 decembrie 2006 de stabilire, pentru 2007 şi 2008, a posibilităţilor de pescuit pentru navele comunitare în ceea ce priveşte anumite rezerve de peşti de adâncime[26], Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 şi de abrogare a Regulamentului (CE) nr. 1626/94[27], Regulamentul (CE) nr. 509/2007 al Consiliului din 7 mai 2007 de stabilire a unui plan multianual de exploatare durabilă a rezervelor de limbă de mare în Canalul de Vest[28], Regulamentul (CE) nr. 520/2007 al Consiliului din 7 mai 2007 de stabilire a unor măsuri tehnice pentru conservarea anumitor rezerve de specii cu migraţie extinsă şi de abrogare a Regulamentului (CE) nr. 973/2001[29], Regulamentul (CE) nr. 676/2007 al Consiliului din 11 iunie 2007 de stabilire a unui plan multianual pentru zonele piscicole în care se exploatează rezerve de cambulă şi limbă-de-mare din Marea Nordului[30] şi Regulamentul nr. xxxx/2007 al Consiliului din xx octombrie 2007 de stabilire a unor măsuri de conservare şi execuţie aplicabile în zona de reglementare a Organizaţiei de Pescuit în Atlanticul de Nord-Vest[31].

8. Ar trebui precizat că organismele marine capturate în timpul operaţiunilor de pescuit desfăşurate exclusiv în scopul cercetărilor ştiinţifice nu pot fi vândute, depozitate, expuse sau oferite spre vânzare în niciun scop.

9. Este necesar, în urma avizului Consiliului Internaţional pentru Explorarea Apelor Maritime (ICES), să se menţină aplicarea unui sistem de gestionare a limitelor de capturare de hamsie în zona ICES VIII. Pe baza informaţiilor ştiinţifice obţinute în prima jumătate a anului 2008 şi a discuţiilor care se desfăşoară în contextul elaborării unui plan multianual pentru hamsii, Comisia fixează limitele de captură pentru stocul de hamsii din zona ICES VIII.

10. Este necesar, în urma avizului ICES, să se menţină şi să se revizuiască un sistem de gestionare a efortului de pescuit pentru uvă în zonele ICES IIIa şi IV şi în apele CE din zona ICES IIa.

11. Ca măsură tranzitorie, ţinând seama de cel mai recent aviz ştiinţific al ICES, efortul de pescuit pentru anumite specii de adâncime ar trebui redus în continuare.

12. În temeiul articolului 20 din Regulamentul (CE) nr. 2371/2002, Consiliul trebuie să decidă asupra condiţiilor conexe limitelor de captură şi/sau efortului de pescuit. Consultanţa ştiinţifică arată că un volum substanţial de capturi peste nivelurile TAC convenite conduce la prejudicierea durabilităţii operaţiunilor de pescuit. De aceea este adecvat să se introducă condiţii conexe care duc la o mai bună punere în aplicare a posibilităţilor de pescuit convenite.

13. La reuniunea sa anuală din 2007, Organizaţia de Pescuit în Atlanticul de Nord-Vest (NAFO) a adoptat o serie de măsuri tehnice şi de control. Este necesar să se pună în aplicare aceste măsuri.

14. [La cea de-a XXV-a reuniune anuală din 2007, Convenţia privind conservarea resurselor marine vii ale Antarcticii (CCAMLR) a adoptat limite de capturare relevante pentru stocurile deschise zonelor de pescuit convenite de fiecare membru CCAMLR. De asemenea, CCAMLR a aprobat participarea navelor comunitare la pescuitul experimental pentru Dissostichus spp. în subzonele FAO 88.1 şi 88.2, precum şi în diviziunile 58.4.1, 58.4.2, 58.4.3a) şi 58.4.3b) şi a supus activitatea de pescuit relevantă unor limite ale capturilor şi capturilor accidentale, precum şi anumitor măsuri tehnice specifice. Aceste limite şi măsuri tehnice ar trebui, de asemenea, aplicate.

15. Pentru a se conforma obligaţiilor internaţionale asumate de Comunitate ca parte contractantă la CCAMLR, inclusiv obligaţiei de a aplica măsurile adoptate de Comisia CCAMLR, ar trebui să se aplice TAC adoptate de Comisie pentru sezonul 2007 - 2008 şi datele limită corespunzătoare ale sezonului.]

16. În conformitate cu articolul 2 din Regulamentul (CE) nr. 847/96 al Consiliului din 6 mai 1996 privind introducerea unor condiţii suplimentare pentru gestionarea interanuală a totalurilor admise de captură (TAC) şi a cotelor de pescuit[32], trebuie identificate stocurile care fac obiectul diferitelor măsuri prevăzute de acest regulament.

17. În conformitate cu procedura prevăzută în acordurile sau protocoalele privind relaţiile în domeniul pescuitului, Comunitatea a avut consultări privind drepturile de pescuit cu Norvegia[33], Insulele Feroe[34] şi Groenlanda[35].

18. Comunitatea este parte contractantă la mai multe organizaţii regionale de pescuit. Aceste organizaţii au recomandat instituirea unor limitări ale capturilor şi/sau ale efortului şi alte reguli de conservare pentru anumite specii. Prin urmare, Comunitatea ar trebui să pună în aplicare aceste recomandări.

19. Discuţiile purtate în 2007 privind introducerea în 2008 a unui sistem alternativ de gestionare a efortului de pescuit bazat pe KW/zi au arătat faptul că va fi necesară prevederea unei perioade de timp mai lungi destinate adaptării procedurilor administrative naţionale la cerinţele unui astfel de sistem; sistemul actual de gestionare a efortului de pescuit, bazat pe zile pe mare, va fi menţinut în 2008, intenţia fiind de a continua dezbaterile privind un sistem de gestionare a eforturilor de pescuit bazat pe KW/zi, în scopul implementării acestuia în 2009.

20. Pentru adaptarea limitărilor efortului de pescuit pentru cod, prevăzute de Regulamentul (CE) nr. 423/2004, sunt menţinute mecanisme alternative pentru a gestiona efortul de pescuit ţinând seama de TAC, în conformitate cu articolul 8 alineatul (3) din respectivul regulament.

21. Ar trebui menţinute anumite dispoziţii temporare privind utilizarea datelor VMS pentru a oferi o mai mare eficienţă şi eficacitate în monitorizarea, controlul şi supravegherea gestionării efortului.

22. Pentru adaptarea limitărilor efortului de pescuit pentru limbă-de-mare, prevăzute de Regulamentul (CE) nr. 509/2007, sunt menţinute mecanisme alternative pentru a gestiona efortul de pescuit ţinând seama de TAC, în conformitate cu articolul 5 alineatul (2) din respectivul regulament.

23. Pentru adaptarea limitărilor efortului de pescuit pentru cambulă şi limbă-de-mare, prevăzute de Regulamentul (CE) nr. 676/2007, sunt menţinute mecanisme alternative pentru a gestiona efortul de pescuit ţinând seama de TAC, în conformitate cu articolul 9 alineatul (2) din respectivul regulament.

24. Pentru stocurile de cod din Marea Nordului, Skagerrak şi Canalul de Vest, din Marea Irlandei şi din vestul Scoţiei, precum şi pentru stocurile de merluciu şi de langustină din zonele ICES VIIIc şi IXa, este necesar să fie adaptate nivelurile efortului admisibil din cadrul sistemului de gestionare.

25. Pentru a contribui la conservarea stocurilor de peşti, ar trebui puse în aplicare în 2008 anumite măsuri suplimentare privind controlul şi condiţiile tehnice de pescuit.

26. Conform avizelor ştiinţifice ale ICES, pe lângă limitări ale capturilor, se impune luarea unor măsuri suplimentare de protejare a speciilor de mihalţ-de-mare albastru din zonele ICES VI şi VII, în perioada lor de reproducţie.

27. Investigaţiile ştiinţifice au demonstrat că, atunci când se pescuieşte cu setci şi plase de încurcare în zonele ICES VIa, VIb, VIIb, VIIc, VIIj, VIIk, VIII, IX, X şi XII, practicile de pescuit constituie o ameninţare serioasă la adresa speciilor de adâncime. Cu toate acestea, ar trebui puse în aplicare măsuri tranzitorii care să permită ca acest pescuit să aibă loc în anumite condiţii până la adoptarea unor măsuri permanente.

28. Pentru a asigura exploatarea durabilă a stocurilor de merluciu şi pentru a reduce capturile aruncate înapoi în mare, ar trebui menţinute ultimele evoluţii ale uneltelor selective de pescuit ca măsuri tranzitorii în zonele ICES VIIIa, VIIIb şi VIIId.

29. Conform recomandărilor Comisiei pentru pescuitul în zona de nord-est a Oceanului Atlantic (NEAFC), ar trebui menţinut sistemul de control al operaţiunilor de debarcare şi transbordare de peşti congelaţi de către navele de pescuit ale ţărilor terţe care ancorează în porturile comunitare. În noiembrie 2007, NEAFC a recomandat înlocuirea unui număr de nave de pe lista navelor a căror implicare în activităţi de pescuit ilegale, nedeclarate şi nereglementate a fost confirmată. Ar trebui asigurată punerea în aplicare a recomandărilor în ordinea juridică comunitară.

30. Pentru a contribui la conservarea caracatiţei, în special pentru a proteja puietul, este necesar să se menţină, în 2008, o dimensiune minimă a caracatiţei din apele marine aflate sub suveranitatea sau jurisdicţia unor ţări terţe şi situate în regiunea CECAF, până la adoptarea unui regulament de modificare a Regulamentului (CE) nr. 850/98.

31. În conformitate cu avizul CSTEP, pescuitul cu traul lateral care utilizează curent electric în impulsuri ar trebui permis în zonele ICES IVc şi IVb sud în anumite condiţii.

32. Convenţia interamericană pentru tonul tropical (CITT) nu a adoptat limitări ale capturilor pentru tonul cu aripioare galbene, tonul obez şi tonul dungat în cadrul reuniunii sale anuale din 2007, şi, deşi Comisia nu este membru al CITT, se impune adoptarea unor măsuri privind garantarea gestionării durabile a resurselor aflate sub jurisdicţia respectivei organizaţii.

33. [La cea de-a treia reuniune anuală a sa, Comisia pentru pescuitul în zona de vest şi centrală a Oceanului Pacific (WCPFC) a adoptat limitări ale efortului pentru tonul cu aripioare galbene, tonul obez, tonul dungat, peştele-spadă şi tonul alb din Pacificul de Sud, precum şi măsuri tehnice cu privire la tratamentul capturilor accidentale. Comunitatea este membră a WCPFC din ianuarie 2005. Prin urmare, este necesar să se pună în aplicare aceste măsuri în legislaţia comunitară, pentru a asigura gestionarea durabilă a resurselor aflate sub jurisdicţia acestei organizaţii.]

34. În cadrul reuniunilor sale anuale din 2006 şi 2007, CGPM a adoptat o serie de recomandări privind măsurile tehnice pentru anumite resurse de pescuit din Marea Mediterană. Pentru a contribui la conservarea stocurilor de peşti, este necesar să se pună în aplicare aceste măsuri în 2008, până la adoptarea unui regulament de modificare a Regulamentului (CE) nr. 1967/2006.

35. În cadrul reuniunii sale anuale din 2007, Organizaţia de Pescuit în Atlanticul de Sud-Est (SEAFO) a adoptat limitări ale capturilor pentru stocurile de peşti din zona reglementată de Convenţia SEAFO şi a stabilit condiţii privind reluarea activităţilor de pescuit în zonele de pescuit închise în prezent, precum şi cerinţe detaliate referitoare la inspecţiile de către statul de port. Este necesar să se pună în aplicare aceste măsuri în dreptul comunitar.

36. În cadrul reuniunilor sale anuale din 2006 şi 2007, Comisia pentru Tonul din Oceanul Indian (IOTC) a adoptat o serie de măsuri de gestionare şi control. Este necesar să se pună în aplicare aceste măsuri în dreptul comunitar.

37. În cursul celei de-a treia reuniuni internaţionale din mai 2007 privind crearea unei noi organizaţii regionale pentru gestionarea pescuitului în Pacificul de Sud, participanţii au adoptat măsuri tranzitorii destinate reglementării activităţilor de pescuit pelagic, precum şi a pescuitului de fund din Pacificul de Sud. Este necesar să se pună în aplicare aceste măsuri în dreptul comunitar.

38. Pentru a asigura înregistrarea corectă a capturilor de putasu ale navelor ţărilor terţe în apele comunitare, este necesar să se menţină dispoziţiile privind controlul întărit pentru aceste nave.

39. Pentru a asigura mijloacele de subzistenţă ale pescarilor comunitari şi pentru a evita periclitarea resurselor şi orice eventuale dificultăţi care ar putea fi cauzate de ieşirea din vigoare a Regulamentului (CE) nr. 41/2007 al Consiliului din 21 decembrie 2006 de stabilire, pentru 2007, a posibilităţilor de pescuit şi a condiţiilor conexe privind anumite stocuri de peşti şi grupuri de stocuri de peşti, aplicabile în apele Comunităţii şi, în raport cu navele Comunităţii, în apele în care sunt necesare limitări ale capturilor[36], este esenţial să se deschidă aceste zone de pescuit la 1 ianuarie 2008 şi să se menţină în vigoare în cursul lunii ianuarie 2008 unele dintre normele respectivului regulament. Dată fiind urgenţa chestiunii, este imperativ să se acorde o derogare de la perioada de şase săptămâni prevăzută în punctul I articolul 3 din Protocolul privind rolul parlamentelor naţionale în Uniunea Europeană, anexat la Tratatul privind Uniunea Europeană şi la Tratatele de instituire a Comunităţilor Europene,

ADOPTĂ PREZENTUL REGULAMENT:

CAPITOLUL I Domeniu de aplicare şi definiţii

Articolul 1 Obiect

Prezentul regulament fixează posibilităţile de pescuit pentru anul 2008 pentru anumite stocuri de peşti şi grupe de stocuri de peşti, precum şi condiţiile conexe în care pot fi utilizate aceste posibilităţi de pescuit.

În plus, acesta fixează anumite limitări ale efortului şi condiţii conexe pentru ianuarie 2009, iar pentru anumite stocuri antarctice fixează posibilităţile de pescuit şi condiţiile specifice pentru perioadele stabilite în anexa IE.

Articolul 2 Domeniu de aplicare

(1) În cazul în care nu se prevede altfel, prezentul regulament se aplică:

(a) navelor de pescuit comunitare („nave comunitare”) şi

(b) navelor de pescuit care arborează pavilionul unor ţări terţe şi sunt înmatriculate pe teritoriul acestora („nave de pescuit ale ţărilor terţe”) aflate în ape comunitare („ape CE”).

(2) Prin derogare de la alineatul (1), dispoziţiile prezentului regulament, cu excepţia punctelor 4.2 şi 14 din anexa III şi a notei de subsol 1 din anexa VIII, nu se aplică operaţiunilor de pescuit desfăşurate exclusiv în scopul cercetărilor ştiinţifice efectuate cu autorizarea şi sub autoritatea statului membru de pavilion al navei şi cu privire la care Comisia şi statul membru în apele căruia se desfăşoară cercetările au fost informate în prealabil. Organismele marine capturate în timpul operaţiunilor de pescuit desfăşurate exclusiv în scopul cercetărilor ştiinţifice nu pot fi vândute, depozitate, expuse sau oferite spre vânzare în niciun scop.

Articolul 3 Definiţii

În sensul prezentului regulament, în plus faţă de definiţiile stabilite la articolul 3 din Regulamentul (CE) nr. 2371/2002, se aplică următoarele definiţii:

(a) „captură totală admisibilă (TAC)” înseamnă cantitatea care poate fi preluată şi debarcată din fiecare stoc în fiecare an;

(b) „cotă” înseamnă o proporţie din TAC alocată Comunităţii, statelor membre sau unor ţări terţe;

(c) „ape internaţionale” înseamnă ape care se găsesc în afara suveranităţii sau jurisdicţiei vreunui stat.

Articolul 4 Zone de pescuit

În sensul prezentului regulament, se aplică următoarele definiţii ale zonelor:

(a) zonele ICES (Consiliul Internaţional pentru Explorarea Apelor Maritime) sunt cele definite în Regulamentul (CEE) nr. 3880/91;

(b) prin „Skagerrak” se înţelege zona delimitată la vest de o linie trasată de la farul Hanstholm la farul Lindesnes şi la sud de o linie trasată de la farul Skagen la farul Tistlarna şi de la acest punct la cel mai apropiat punct pe coasta suedeză;

(c) prin „Kattegat” se înţelege zona delimitatã la nord de o linie trasată de la farul Skagen la farul Tistlarna şi de la acest punct la punctul cel mai apropiat pe coasta suedeză şi la sud de o linie trasată de la Hasenøre la Gnibens Spids, de la Korshage la Spodsbjerg şi de la Gilbjerg Hoved la Kullen;

(d) prin „Golful Cadiz” se înţelege zona subdiviziunii ICES IXa la est de longitudinea 7º23'48"W;

(e) zona GFCM (Comisia Generală pentru Pescuit în Marea Mediterană) este cea definită în Decizia 98/416/CE a Consiliului[37] din 16 iunie 1998 privind aderarea Comunităţii Europene la Comisia Generală pentru Pescuit în Marea Mediterană;

(f) zonele CECAF (Atlanticul est-central sau zona majoră de pescuit FAO 34) sunt cele definite în Regulamentul (CE) nr. 2597/95 al Consiliului din 23 octombrie 1995 privind transmiterea de către statele membre care pescuiesc în alte zone decât Atlanticul de Nord a statisticilor cu privire la capturile nominale[38];

(g) „zona corespunzătoare Convenţiei NEAFC” desemnează apele enumerate la articolul 1 din convenţia anexată la Decizia 81/608/CEE a Consiliului din 13 iulie 1981 privind încheierea Convenţiei privind viitoarea cooperare multilaterală pentru pescuit în Atlanticul de Nord-Est[39].

(h) „zona de reglementare NEAFC” înseamnă apele din zona corespunzătoare Convenţiei CPANE situate dincolo de apele aflate sub jurisdicţia părţilor contractante la CPANE;

(i) zonele NAFO (Organizaţia de pescuit în Atlanticul de Nord-Vest) sunt cele definite în Regulamentul (CEE) nr. 2018/93 al Consiliului din 30 iunie 1993 privind furnizarea de statistici referitoare la capturile de peşte şi la activitatea piscicolă a statelor membre care pescuiesc în Atlanticul de Nord-Vest[40];

(j) prin „zonă de reglementare NAFO” se înţelege partea din zona Convenţiei Organizaţiei de Pescuit în Atlanticul de Nord-Vest (NAFO) care nu se află sub suveranitatea sau jurisdicţia statelor de coastă;

(k) zonele SEAFO (Organizaţia de Pescuit în Atlanticul de Sud-Est) sunt cele definite în Decizia 2002/738/CE a Consiliului din 22 iulie 2002 privind încheierea de către Comunitatea Europeană a Convenţiei privind conservarea şi gestionarea resurselor piscicole din sud-estul Oceanului Atlantic[41];

(l) zona ICCAT (Comisia Internaţională pentru conservarea tonului de Atlantic) este cea definită în Decizia 86/238/CEE a Consiliului din 9 iunie 1986 privind aderarea Comunităţii la Convenţia internaţională pentru conservarea tonului de Atlantic, astfel cum a fost modificată prin protocolul anexat la Actul Final al Conferinţei miniştrilor plenipotenţiari ai statelor participante la Convenţie, semnat la Paris la 10 iulie 1984[42];

(m) zonele CCAMLR (Convenţia privind conservarea faunei şi florei marine din Antarctica) sunt cele definite în Regulamentul (CE) nr. 601/2004;

(n) zona CITT (Convenţia interamericană pentru tonul tropical) este cea definită în Decizia 2006/539/CE a Consiliului din 22 mai 2006 privind încheierea, în numele Comunităţii Europene, a Convenţiei pentru întărirea Comisiei interamericane pentru tonul tropical instituite prin Convenţia din 1949 între Statele Unite ale Americii şi Republica Costa Rica[43];

(o) zona IOTC (Comisia Tonului din Oceanul Indian) este cea definită în Decizia 95/399/CE Consiliului din 18 septembrie 1995 privind aderarea Comunităţii la Acordul de instituire a Comisiei Tonului din Oceanul Indian[44];

(p) zona SPFO (Organizaţia regională pentru gestionarea pescuitului în sudul Pacificului) este zona de mare liberă situată la sud de Ecuator, la nord de zona Convenţiei CCAMLR, la est de zona Convenţiei SIOFA, definită în Decizia nr. 2006/496/CE a Consiliului din 6 iulie 2006 privind semnarea, în numele Comunităţii Europene, a Acordului privind pescuitul în sudul Oceanului Indian, şi la vest de zonele aflate, în privinţa pescuitului, sub jurisdicţia statelor din America de Sud;

(q) zona WCPFC (Convenţia privind pescuitul în Pacificul Central şi de Vest) este cea definită în Decizia 2005/75/CE a Consiliului din 26 aprilie 2004 privind aderarea Comunităţii la Convenţia privind conservarea şi gestionarea rezervelor de peşti migratori din Oceanul Pacific Central şi de Vest[45].

CAPITOLUL II Posibilităţi de pescuit şi condiţii conexe pentru navele comunitare

Articolul 5 Limite ale capturilor şi alocări

(1) Limitele capturilor pentru navele comunitare în apele comunitare sau în anumite ape necomunitare, precum şi alocarea acestor limite între statele membre şi condiţiile suplimentare stabilite în conformitate cu articolul 2 din Regulamentul (CE) nr. 847/96 sunt stabilite în anexa I.

(2) Navele comunitare sunt autorizate să efectueze capturi, în cadrul limitelor cotelor stabilite în anexa I, în apele care intră, în ceea ce priveşte pescuitul, sub jurisdicţia Insulelor Feroe, a Groenlandei, a Islandei şi a Norvegiei, precum şi în zona de pescuit din jurul insulei Jan Mayen, sub rezerva condiţiilor stabilite la articolele 11, 20 şi 21.

(3) Comisia fixează limitele finale de captură pentru pescuitul de uvă în zonele ICES IIIa şi IV şi în apele CE din zona ICES IIa, în conformitate cu normele prevăzute la punctul 8 din anexa IID.

(4) Comisia fixează limite de captură pentru capelin în apele groenlandeze din zonele ICES V şi XIV disponibile Comunităţii la 7,7% din TAC pentru capelin, de îndată ce TAC este fixată.

(5) Pe baza informaţiilor ştiinţifice obţinute în prima jumătate a anului 2008, Comisia poate revizui limitele de captură pentru stocul de merluciu norvegian în zona ICES IIIa şi în apele CE din zonele ICES IIa şi IV şi pentru stocul de şprot în apele CE din zonele ICES IIa şi IV, în conformitate cu procedura menţionată la articolul 30 alineatul (2) din Regulamentul (CE) nr. 2371/2002.

(6) Pe baza informaţiilor ştiinţifice obţinute în prima jumătate a anului 2008 şi a discuţiilor care se desfăşoară în contextul elaborării unui plan multianual pentru hamsii, Comisia fixează limitele de captură pentru stocul de hamsii din zona ICES VIII.

Articolul 6 Specii interzise

Se interzice navelor comunitare să pescuiască, să reţină la bord, să transbordeze şi să debarce următoarele specii din toate apele comunitare şi necomunitare:

- Rechin pelerin ( Cetorhinus maximus );

- Rechin alb ( Carcharodon carcharias ).

Articolul 7 Dispoziţii speciale privind alocările

(1) Alocarea posibilităţilor de pescuit între statele membre, astfel cum a fost stabilită în anexa I, nu aduce atingere:

(a) schimburilor efectuate în temeiul articolului 20 alineatul (5) din Regulamentul (CE) nr. 2371/2002;

(b) realocărilor efectuate în temeiul articolului 21 alineatul (4), al articolului 23 alineatul (1) şi al articolului 32 alineatul (2) din Regulamentul (CEE) nr. 2847/93;

(c) debarcărilor suplimentare permise în temeiul articolului 3 din Regulamentul (CE) nr. 847/96;

(d) cantităţilor reţinute în temeiul articolului 4 din Regulamentul (CE) nr. 847/96;

(e) deducerilor efectuate în temeiul articolului 5 din Regulamentul (CE) nr. 847/96.

(2) În sensul reţinerii cotelor de reportat în 2009, articolul 4 alineatul (2) din Regulamentul (CE) nr. 847/96 se aplică, prin derogare de la prezentul regulament, tuturor stocurilor supuse TAC analitice.

Articolul 8 Limite ale efortului de pescuit şi condiţii conexe pentru gestionarea stocurilor

(1) De la 1 februarie 2008 la 31 ianuarie 2009, limitările efortului de pescuit şi condiţiile conexe prevăzute în:

(a) anexa IIA se aplică pentru gestionarea anumitor stocuri în Kattegat, Skagerrak şi zonele ICES IV, VIa, VIIa şi VIId, precum şi în apele CE din zona ICES IIa;

(b) anexa IIB se aplică pentru gestionarea merluciului şi a langustinei în zonele ICES VIIIc şi IXa, cu excepţia Golfului Cadiz;

(c) anexa IIC se aplică pentru gestionarea stocurilor de limbă-de-mare în zona ICES VIIe;

(d) anexa IID se aplică pentru gestionarea stocurilor de uvă în zonele ICES IIIa şi IV, precum şi în apele CE din zona ICES IIa.

(2) În ceea ce priveşte stocurile menţionate la alineatul (1) literele (a), (b), (c) şi (d), efortul de pescuit şi condiţiile conexe prevăzute în anexele IIA, IIB, IIC şi IID la Regulamentul (CE) nr. 41/2007 continuă să se aplice pe perioada 1 ianuarie 2009 - 31 ianuarie 2009.

(3) Comisia fixează efortul final de pescuit pentru 2008 pentru zonele de pescuit de uvă în zonele ICES IIIa şi IV şi în apele CE din zona ICES IIa pe baza normelor prevăzute la punctele 3-7 din anexa IID.

(4) Statele membre se asigură că, pentru 2008, nivelurile efortului de pescuit, măsurate în KW/zile de absenţă din port, ale navelor care deţin permise de pescuit de adâncime nu depăşesc 70% din efortul de pescuit anual mediu desfăşurat de navele statului membru în cauză în 2003 cu ocazia ieşirilor pentru care erau deţinute permise de pescuit de adâncime şi în cursul cărora au fost capturate speciile de adâncime enumerate în anexele I şi II la Regulamentul (CE) nr. 2347/2002. Prezentul alineat se aplică numai ieşirilor de pescuit în care au fost capturate peste 100 kg de specii de adâncime, altele decât Argentina silus .

Articolul 9 Condiţii pentru debarcarea capturilor şi a capturilor accidentale

(1) Peştii din stocurile pentru care sunt fixate limite de capturare sunt reţinuţi la bord sau debarcaţi numai în cazul în care:

(a) capturile au fost efectuate de nave ale unui stat membru care are o cotă, iar această cotă nu este epuizată; sau

(b) capturile constau dintr-o fracţiune a unei părţi comunitare care nu a fost alocată în cote statelor membre, iar această parte nu a fost epuizată.

(2) Prin derogare de la alineatul (1), următorii peşti pot fi păstraţi la bord şi debarcaţi chiar în cazul în care statul membru nu are cote ori cotele sau părţile sunt epuizate:

(a) specii, altele decât hering sau macrou, atunci când:

(i) acestea sunt capturate amestecate cu alte specii cu plase a căror dimensiune a ochiului de plasă este mai mică de 32 mm în conformitate cu articolul 4 din Regulamentul (CE) nr. 850/98 şi

(ii) capturile nu sunt sortate nici la bord, nici cu ocazia debarcării

sau

(b) macrou, atunci când:

(i) acesta este capturat amestecat cu stavrid sau sardină marocană;

(ii) acesta nu depăşeşte 10% din greutatea totală a macroului, a stavridului şi a sardinei marocane de la bord şi

(iii) capturile nu sunt sortate nici la bord, nici cu ocazia debarcării.

(3) Toate debarcările sunt scăzute din cotă sau, în cazul în care partea comunitară nu a fost alocată între statele membre ca mai multe cote, din partea comunitară, cu excepţia capturilor făcute în temeiul dispoziţiilor alineatului (2).

(4) Stabilirea procentului de capturi accidentale şi eliminarea acestora se fac în conformitate cu articolele 4 şi 11 din Regulamentul (CE) nr. 850/98.

Articolul 10 Debarcări nesortate în zonele ICES IIIa, IV şi VIId şi în apele CE din zona ICES IIa

(1) Articolul 2 alineatul (1) din Regulamentul (CE) nr. 1434/98 nu se aplică heringului capturat în zonele ICES IIIa, IV şi VIId şi în apele CE din zona ICES IIa.

(2) Atunci când limitele de capturare alocate unui stat membru pentru hering în zonele ICES IIIa, IV şi VIId şi în apele CE din zona ICES IIa sunt epuizate, navelor care arborează pavilionul acestui stat membru, sunt înmatriculate în Comunitate şi operează în zonele de pescuit cărora li se aplică limitările relevante ale capturilor li se interzice să debarce capturi care sunt nesortate şi care conţin hering.

(3) Statele membre se asigură că există un program corespunzător de eşantionare care permite o monitorizare eficientă a debarcărilor nesortate pe specii capturate în zonele ICES IIIa, IV şi VIId şi în apele CE din zona ICES IIa.

(4) Capturile nesortate din zonele ICES IIIa, IV şi VIId şi din apele CE din zona ICES IIa sunt debarcate numai în porturile şi locaţiile de debarcare unde există un program de eşantionare, astfel cum este prevăzut la alineatul (1).

Articolul 11 Limite de acces

Nu este autorizată nicio activitate de pescuit de către navele comunitare în Skagerrak la o distanţă mai mică de 12 mile marine de liniile de bază ale Norvegiei. Cu toate acestea, navele sub pavilion danez sau suedez sunt autorizate să pescuiască până la patru mile marine distanţă de liniile de bază ale Norvegiei.

Articolul 12

Determinarea dimensiunii ochiului şi a grosimii firului

Dimensiunea ochiului de plasă şi grosimea firului menţionate în prezentul regulament se stabilesc în conformitate cu Regulamentul (CE) nr. 129/2003 al Comisiei din 24 ianuarie 2003 de stabilire a unor norme detaliate în vederea determinării dimensiunii ochiului şi a grosimii firului plaselor de pescuit[46].

Articolul 13 Măsuri tehnice şi de control tranzitorii

Măsurile tehnice şi de control tranzitorii pentru navele comunitare sunt cele stabilite în anexa III.

CAPITOLUL III Limite ale capturilor şi condiţii conexe pentru navele de pescuit ale ţărilor terţe

Articolul 14 Autorizare

Navele de pescuit care arborează pavilionul Venezuelei sau cel al Norvegiei şi navele de pescuit înmatriculate în Insulele Feroe sunt autorizate să efectueze capturi în apele comunitare, în limitele de captură stabilite în anexa I şi sub rezerva condiţiilor prevăzute la articolele 15,16, 17 şi 21-27.

Articolul 15 Specii interzise

Se interzice navelor din ţările terţe să pescuiască, să reţină la bord, să transbordeze şi să debarce următoarele specii din toate apele comunitare:

- Rechin pelerin ( Cetorhinus maximus );

- Rechin alb ( Carcharodon carcharias ).

Articolul 16 Restricţii geografice

(1) Pescuitul de către nave de pescuit care arborează pavilionul Norvegiei sau sunt înmatriculate în Insulele Feroe este limitat la acele părţi din zona de 200 de mile marine care sunt situate în largul a 12 mile marine de la liniile de bază ale statelor membre în zona ICES IV, Kattegat şi Oceanul Atlantic la nord de 43°00’N, cu excepţia zonei prevăzute la articolul 18 din Regulamentul (CE) nr. 2371/2002.

(2) Pescuitul în Skagerrak de către navele de pescuit care arborează pavilionul Norvegiei este permis în largul a patru mile marine de la liniile de bază ale Danemarcei şi Suediei.

(3) Pescuitul de către nave de pescuit care arborează pavilionul Venezuelei este limitat la acele părţi din zona de 200 de mile marine care sunt situate în largul a 12 mile marine de la liniile de bază ale Departamentului Guyana Franceză.

Articolul 17 Tranzit prin apele comunitare

Navele de pescuit ale ţărilor terţe care tranzitează apele comunitare îşi arimează plasele astfel încât acestea să nu fie gata de utilizare, în conformitate cu următoarele condiţii:

40. plasele, greutăţile şi uneltele similare sunt deconectate de la panourile traulului şi de la cablurile şi frânghiile de tractare şi ridicare;

41. plasele care sunt pe sau deasupra punţii sunt fixate în mod solid de părţi ale suprastructurii.

Articolul 18 Condiţii pentru debarcarea capturilor şi a capturilor accidentale

Peştii din stocurile pentru care sunt fixate limite ale capturilor nu sunt reţinuţi la bord sau debarcaţi, cu excepţia cazului în care capturile au fost preluate de navele de pescuit ale unei ţări terţe care are o cotă, iar această cotă nu este epuizată.

Articolul 19 Măsuri tehnice şi de control tranzitorii

Măsurile tehnice şi de control tranzitorii pentru navele de pescuit din ţările terţe sunt cele stabilite în anexa III.

CAPITOLUL IV Regimurile de autorizare pentru navele comunitare

Articolul 20 Licenţe şi condiţii conexe

(1) Fără a aduce atingere dispoziţiilor generale privind licenţele de pescuit şi permisele speciale de pescuit prevăzute de Regulamentul (CE) nr. 1627/94, pescuitul navelor comunitare în apele unei ţări terţe este condiţionat de deţinerea unei licenţe eliberate de autorităţile din respectiva ţară terţă.

(2) Cu toate acestea, alineatul (1) nu se aplică următoarelor nave comunitare, atunci când acestea pescuiesc în apele norvegiene ale Mării Nordului:

(a) navele cu un tonaj egal sau mai mic de 200 GT sau

(b) navele care transportă produse pescăreşti de consum uman, în cazul altor specii decât macrou; sau

(c) navele care arborează pavilionul Suediei, în conformitate cu practicile existente.

(3) Numărul maxim al licenţelor şi celelalte condiţii conexe se stabilesc conform dispoziţiilor părţii I a anexei IV. Cererile de licenţe precizează tipurile de activităţi de pescuit, precum şi denumirea şi caracteristicile navelor comunitare pentru care se eliberează licenţe şi sunt adresate Comisiei de către autorităţile statelor membre. Comisia transmite aceste cereri autorităţilor ţării terţe în cauză.

(4) În cazul în care un stat membru transferă o cotă altui stat membru (schimb de cote de pescuit) în zonele de pescuit stabilite în partea I a anexei IV, transferul include un transfer corespunzător de licenţe şi este notificat Comisiei. Cu toate acestea, numărul total de licenţe pentru fiecare zonă de pescuit, stabilit în partea I a anexei IV, nu trebuie depăşit.

(5) Navele comunitare respectă măsurile de conservare şi control, precum şi toate celelalte dispoziţii care reglementează zona în care acestea activează.

Articolul 21 Insulele Feroe

Navele comunitare autorizate să desfăşoare pescuitul direcţionat al unei anumite specii în apele Insulelor Feroe pot desfăşura pescuitul direcţionat al unei alte specii, cu condiţia să transmită în prealabil autorităţilor feroeze o notificare în acest sens.

CAPITOLUL V Regimurile de autorizare pentru navele de pescuit ale ţărilor terţe

Articolul 22 Obligaţia de a deţine o licenţă şi un permis special de pescuit

(1) Fără a aduce atingere articolului 28b din Regulamentul (CEE) nr. 2847/93, navele de pescuit sub 200 GT care arborează pavilionul Norvegiei sunt scutite de obligaţia de a avea o licenţă şi un permis special de pescuit.

(2) Licenţa şi permisul special de pescuit sunt păstrate la bord. Cu toate acestea, navele de pescuit înmatriculate în Insulele Feroe sau Norvegia sunt scutite de această obligaţie.

(3) Navele de pescuit ale ţărilor terţe autorizate să pescuiască la 31 decembrie 2007 pot continua să pescuiască de la 1 ianuarie 2008 până când lista navelor de pescuit autorizate să pescuiască este transmisă Comisiei şi aprobată de către aceasta.

Articolul 23 Cererea de licenţă şi permis special de pescuit

O cerere de licenţă şi permis special de pescuit adresată Comisiei de către o autoritate dintr-o ţară terţă este însoţită de următoarele informaţii:

(a) denumirea navei;

(b) numărul de înmatriculare;

(c) literele şi numerele de identificare externe;

(d) portul de înmatriculare;

(e) denumirea şi adresa armatorului sau ale navlositorului;

(f) tonajul brut şi lungimea maximă;

(g) puterea motorului;

(h) indicativul de apel şi frecvenţa radio;

(i) metoda de pescuit prevăzută;

(j) zona de pescuit prevăzută;

(k) speciile-ţintă;

(l) perioada pentru care se solicită o licenţă.

Articolul 24 Numărul de licenţe

Numărul licenţelor şi alte condiţii speciale conexe sunt stabilite conform dispoziţiilor din partea II a anexei IV.

Articolul 25 Anulare şi retragere

(1) Licenţele şi permisele speciale de pescuit pot fi anulate în vederea eliberării unor noi licenţe şi permise speciale de pescuit. Aceste anulări produc efecte din ziua anterioară datei de eliberare a noilor licenţe şi permise speciale de pescuit de către Comisie. Noile licenţe şi permise speciale de pescuit sunt valabile de la data eliberării.

(2) Licenţele şi permisele speciale de pescuit sunt retrase în întregime sau parţial înainte de expirarea lor, în cazul în care cota pentru stocul în cauză stabilit în anexa I a fost epuizată.

(3) Licenţele şi permisele speciale de pescuit sunt retrase în cazul neîndeplinirii obligaţiilor prevăzute de prezentul regulament.

Articolul 26 Nerespectarea normelor aplicabile

(1) Pentru o perioadă de cel mult 12 luni, nu se eliberează licenţe sau permise speciale de pescuit vreunei nave de pescuit dintr-o ţară terţă pentru care nu au fost îndeplinite obligaţiile prevăzute de prezentul regulament.

(2) Comisia transmite autorităţilor din ţara terţă în cauză denumirile şi caracteristicile navelor de pescuit din ţara terţă care nu vor fi autorizate să pescuiască în zona de pescuit comunitară în următoarea lună sau următoarele luni, ca urmare a încălcării normelor aplicabile prevăzute de prezentul regulament.

Articolul 27 Obligaţiile titularului licenţei

(1) Navele de pescuit ale ţărilor terţe se conformează măsurilor de conservare şi control şi altor dispoziţii care reglementează pescuitul navelor comunitare în zona în care acestea operează, în special Regulamentele (CEE) nr. 1381/87, (CEE) nr. 2847/93, (CE) nr. 1627/94, (CE) nr. 850/98, (CE) nr. 1434/98 şi Regulamentul (CE) nr. 2187/2005[47].

(2) Navele de pescuit ale ţărilor terţe, menţionate la alineatul (1), păstrează un jurnal de bord în care sunt introduse informaţiile care figurează în partea I a anexei V.

(3) Navele de pescuit ale ţărilor terţe, cu excepţia navelor care arborează pavilionul Norvegiei şi care pescuiesc în zona ICES IIIa, transmit Comisiei informaţiile prevăzute în anexa VI, în conformitate cu normele prevăzute în această anexă.

Articolul 28 Dispoziţii specifice privind Departamentul Guyana Franceză

(1) Acordarea de licenţe de pescuit în apele Departamentului Guyana Franceză face obiectul unui angajament al armatorului navei de pescuit din ţara terţă în cauză de a permite unui observator să urce la bord, la cererea Comisiei.

(2) Navele de pescuit ale ţărilor terţe care pescuiesc în apele Departamentului Guyana Franceză păstrează un jurnal de bord corespunzător modelului din partea II a anexei V. Datele privind capturile sunt transmise Comisiei, la cerere, prin intermediul autorităţilor franceze.

CAPITOLUL VI Dispoziţii speciale pentru navele comunitare care pescuiesc în Marea Mediterană

Articolul 29 Instituirea unui sezon închis pentru pescuitul de corifenă utilizând dispozitive de atragere a peştilor (FAD)

(1) Pentru a proteja corifena ( Coryphaena hippurus ), în special peştii mici, pescuitul de corifenă utilizând dispozitive de atragere a peştilor (FAD) este interzis de la 1 ianuarie 2008 la 14 august 2008, în toate subzonele geografice ale zonei reglementate de Acordul CGPM.

(2) Prin derogare de la alineatul (1), în cazul în care un stat membru poate demonstra că, din cauza vremii nefavorabile, navele de pescuit care arborează pavilionul său nu au fost în măsură să îşi utilizeze zilele de pescuit normale, acest stat membru poate reporta zilele pierdute de către navele sale în pescuit FAD până la data de 31 ianuarie a anului următor. Statele membre care doresc să beneficieze de această reportare înaintează Comisiei, înainte de 1 ianuarie 2009, o cerere pentru numărul suplimentar de zile în care o navă va fi autorizată să pescuiască corifenă utilizând FAD în cursul perioadei de interdicţie cuprinse între 1 ianuarie 2009 şi 31 ianuarie 2009. O astfel de cerere este însoţită de următoarele informaţii:

(a) un raport care conţine detaliile încetării activităţilor de pescuit în cauză, inclusiv informaţii meteorologice justificative adecvate;

(b) denumirea navei;

(c) numărul de înmatriculare;

(d) literele şi numerele de identificare externe, definite în anexa I la Regulamentul (CE) nr. 26/2004 al Comisiei[48].

Comisia transmite informaţiile obţinute din partea statelor membre către Secretariatul Executiv al CGPM.

(3) Până la 1 noiembrie 2008, statele membre trimit Comisiei un raport cu privire la punerea în aplicare a măsurilor prevăzute la alineatul (1).

Articolul 30 Instituirea de zone restricţionate de pescuit pentru a proteja habitatele sensibile de mare adâncime

(1) Pescuitul cu drage remorcate şi traule de fund este interzis în zonele delimitate de liniile care unesc următoarele coordonate:

(a) Zona restricţionată pentru pescuit la mare adâncime „Lophelia reef off Capo Santa Maria di Leuca”

- 39° 27,72' N, 18° 10,74' E

- 39° 27,80' N, 18° 26,68' E

- 39° 11.16' N, 18° 04.28' E

- 39° 11.16' N, 18° 35.58' E

(b) Zona restricţionată pentru pescuit la mare adâncime „The Nile delta area cold hydrocarbon seeps”

- 31° 30,00' N, 33° 10,00' E

- 31° 30.00' N, 34° 00.00' E

- 32° 00.00' N, 34° 00.00' E

- 32° 00.00' N, 33° 00.00' E

(c) Zona restricţionată pentru pescuit la mare adâncime „The Eratosthemes Seamount”

- 33° 00.00' N, 32° 00.00' E

- 33° 00.00' N, 33° 00.00' E

- 34° 00.00' N, 33° 00.00' E

- 34° 00.00' N, 32° 00.00' E

(2) Statele membre iau măsurile necesare pentru protejarea habitatelor sensibile de mare adâncime din zonele prevăzute la alineatul (1) şi, în special, se asigură că protejează aceste zone de consecinţele oricăror alte activităţi decât activităţile de pescuit, care periclitează conservarea trăsăturilor care caracterizează aceste habitate speciale.

Articolul 31 Dimensiuni minime ale ochiurilor de plasă ale traulelor desfăşurate în anumite rezerve de pescuit locale şi sezoniere în care se utilizează traule de fund

(1) Prin derogare de la articolul 8 alineatul (1) litera (h) şi de la articolul 9 alineatul (3) punctul 2 din Regulamentul (CE) nr. 1967/2006, statele membre pot continua să permită utilizarea de către navele de pescuit aflate sub pavilionul lor a unor plase cu ochiuri în formă de romb mai mici de 40 mm pentru pescuitul cu traule de fund în anumite rezerve de pescuit locale şi sezoniere care exploatează specii de adâncime necomune.

(2) Alineatul (1) se aplică exclusiv activităţilor de pescuit autorizate în mod oficial de statele membre în conformitate cu legislaţia naţională în vigoare la 1 ianuarie 2007 şi nu implică eventuale creşteri ale efortului de pescuit în raport cu 2006.

(3) Prin intermediul sistemului obişnuit de prelucrare a datelor, statele membre transmit Comisiei înainte de 5 ianuarie 2008 lista navelor autorizate în conformitate cu alineatul (1). Lista navelor autorizate include următoarele informaţii:

(a) denumirea navei;

(b) numărul din registrul flotei comunitare (CFR) şi marcajul exterior al navei, conform dispoziţiilor anexei I la Regulamentul (CE) nr. 26/2004 al Comisiei;

(c) activitatea sau activităţile de pescuit autorizate desfăşurate de fiecare navă în ceea ce priveşte stocul sau stocurile ţintă, zona de pescuit specificată în rezoluţia GFCM/31/2007/2 şi uneltele de pescuit utilizate;

(d) perioada de pescuit autorizată.

(4) Comisia transmite informaţiile obţinute din partea statelor membre către Secretariatul Executiv al GFCM.

CAPITOLUL VII Dispoziţii speciale pentru navele comunitare care pescuiesc halibut negru în zona Organizaţiei de Pescuit în Atlanticul de Nord-Vest (NAFO)

Articolul 32 Raportarea capturilor

(1) Comandantul unei nave autorizate să pescuiască halibut negru în conformitate cu articolul 5 din Regulamentul (CE) nr. 2115/2005 transmite pe cale electronică autorităţilor competente din statul de pavilion un raport de captură privind cantităţile de halibut negru capturate de nava sa, inclusiv dacă acestea sunt nule.

(2) Raportul prevăzut la alineatul (1) se transmite pentru prima dată cel târziu la sfârşitul celei de-a zecea zi după intrarea navei în zona de reglementare NAFO sau după începutul ieşirii în larg. Raportul se transmite din cinci în cinci zile. Atunci când se consideră că, prin capturile de halibut negru comunicate în conformitate cu alineatul (1), s-au epuizat 75% din cota alocată statului membru de pavilion, comandanţii navelor transmit rapoartele din trei în trei zile.

(3) Fiecare stat membru transmite de îndată Comisiei rapoartele de capturi. Comisia transmite imediat aceste informaţii Secretariatului NAFO.

Articolul 33 Măsuri suplimentare de control

(1) Navele autorizate să pescuiască halibut negru în conformitate cu articolul 5 din Regulamentul (CE) nr. 2115/2005 pot pătrunde în zona de reglementare NAFO pentru a pescui halibut negru numai în cazul în care au la bord mai puţin de 50 de tone de captură de orice fel sau dacă accesul este permis în conformitate cu alineatele (2), (3) şi (4).

(2) Atunci când o navă autorizată să pescuiască halibut negru în conformitate cu articolul 5 din Regulamentul (CE) nr. 2115/2005 are la bord 50 de tone sau mai mult de capturi din alte zone decât zona de reglementare NAFO, aceasta transmite Secretariatului NAFO, prin e-mail sau fax, cu cel puţin 72 de ore înainte de intrarea (ENT) în zona de reglementare NAFO, volumul capturilor reţinute la bord, poziţia (latitudine/longitudine) unde comandantul navei consideră că nava va începe activitatea de pescuit, precum şi ora preconizată la care nava va ajunge în respectiva poziţie.

(3) În cazul în care, după comunicarea menţionată la alineatul (2), o navă de inspecţie îşi semnalează intenţia de a efectua un control, aceasta transmite navei de pescuit în cauză coordonatele unui punct în care va avea loc controlul. Punctul de control nu se află la o distanţă mai mare de 60 de mile nautice de poziţia în care comandantul navei consideră ca nava va începe activitatea de pescuit.

(4) În cazul în care o navă de pescuit autorizată să pescuiască halibut negru în conformitate cu articolul 5 din Regulamentul (CE) nr. 2115/2005 nu primeşte, până în momentul intrării în zona de reglementare NAFO, nicio comunicare din partea Secretariatului NAFO sau a unei nave de inspecţie conform căreia aceasta are intenţia de a efectua o inspecţie în conformitate cu alineatul (3), nava de pescuit în cauză poate începe activitatea de pescuit. De asemenea, nava în cauză îşi poate începe activitatea de pescuit fără control prealabil, în cazul în care nava de inspecţie nu a început inspecţia în decurs de trei ore de la sosirea navei de pescuit la punctul de control.

Articolul 34 Zonă de protecţie a coralilor

În diviziunea 3O a NAFO, zona definită în anexa VII este închisă tuturor activităţilor de pescuit cu unelte de fund.

CAPITOLUL VIII Dispoziţii speciale privind debarcarea sau transbordarea de peşte congelat capturat de navele de pescuit ale ţărilor terţe în zona Convenţiei pentru pescuitul în zona de nord-est a Oceanului Atlantic (NEAFC)

Articolul 35 Controlul statului de port

Fără a aduce atingere Regulamentului (CEE) nr. 2847/93 al Consiliului şi Regulamentului (CE) nr. 1093/94 al Consiliului din 6 mai 1994 privind stabilirea condiţiilor în care navele de pescuit ale unei ţări terţe pot descărca direct şi comercializa capturile lor în porturile Comunităţii[49], dispoziţiile prezentului capitol se aplică activităţilor de debarcare şi transbordare în porturile statelor membre a peştelui congelat capturat de navele de pescuit ale ţărilor terţe în zona corespunzătoare Convenţiei NEAFC .

Articolul 36 Porturi desemnate

Debarcarea şi transbordarea în apele comunitare sunt autorizate numai în porturi desemnate în acest sens.

Statele membre desemnează un loc folosit pentru debarcări sau un loc aproape de ţărm (porturi desemnate) în care sunt permise operaţiunile de debarcare sau transbordare a peştelui menţionate la articolul 35. Statele membre informează Comisia cu privire la orice modificare a listei porturilor desemnate în 2007, cu cel puţin cincisprezece zile înainte de intrarea în vigoare a modificării.

Comisia publică lista porturilor desemnate şi modificările aduse acesteia în seria „C” a Jurnalului Oficial al Uniunii Europene şi pe site-ul său web.

Articolul 37 Notificare prealabilă de intrare în port

(1) Prin derogare de la articolul 28e alineatul (1) din Regulamentul (CEE) nr. 2847/93 al Consiliului, comandanţii (sau reprezentanţii acestora) tuturor navelor de pescuit care transportă peşte în condiţiile menţionate la articolul 35 şi care intenţionează să utilizeze un anumit port pentru debarcare sau transbordare informează autorităţile competente ale statului membru pe teritoriul căruia se află portul în cauză cu cel puţin 3 zile lucrătoare înainte de data estimată a sosirii.

(2) Notificarea menţionată la alineatul (1) este însoţită de formularul prevăzut în partea I a anexei X, cu partea A completată corespunzător, după cum urmează:

(a) se utilizează formularul PSC 1 atunci când nava de pescuit îşi debarcă propria captură;

(b) se utilizează formularul PSC 2 atunci când nava de pescuit est implicată în operaţiuni de transbordare. În aceste cazuri se utilizează un formular separat pentru fiecare navă donoare.

(3) Statul membru de port transmite de îndată un exemplar al formularului menţionat la alineatul (2) statului de pavilion al navei de pescuit şi statului (statelor) de pavilion al(e) navelor donoare atunci când nava se angajează în operaţiuni de transbordare.

Articolul 38 Autorizaţia de debarcare sau transbordare

(1) Debarcările sau transbordările pot fi autorizate de către statul membru de port numai în cazul în care statul de pavilion al navei de pescuit care intenţionează să debarce sau să transbordeze sau, atunci când nava se angajează în operaţiuni de transbordare în afara portului, statul sau statele de pavilion al(e) navelor donoare au confirmat, returnând un exemplar al formularului transmis în temeiul articolului 37 alineatul (3), cu partea B completată în mod corespunzător, că:

(a) navele de pescuit care declară că au capturat peştele deţineau o cotă suficientă pentru speciile declarate;

(b) cantităţile de peşti de la bord au fost raportate în mod corespunzător şi luate în considerare la calculul oricăror limitări de capturare sau de efort care pot fi aplicabile;

(c) navele de pescuit care declară că au capturat peştele deţineau autorizaţie de pescuit în zonele declarate;

(d) prezenţa declarată a navei în zona de captură a fost verificată în conformitate cu datele VMS.

Operaţiunile de debarcare sau transbordare pot începe numai după ce a fost acordată autorizaţia de către autorităţile competente ale statului membru de port.

(2) Prin derogare de la alineatul (1), statul membru de port poate autoriza integral sau parţial debarcarea în absenţa confirmării menţionate la alineatul (1) dar, în astfel de cazuri, păstrează peştele în cauză în condiţii de depozitare aflate sub controlul autorităţilor competente. Peştele poate fi eliberat numai pentru a fi vândut, preluat sau transportat după ce a fost primită confirmarea menţionată la alineatul (1). În cazul în care confirmarea nu a fost primită în termen de 14 zile de la debarcare, statul membru de port poate confisca sau arunca peştele în conformitate cu normele naţionale.

(3) Autorităţile competente ale statului membru de port notifică de îndată decizia de a autoriza sau nu debarcarea sau transbordarea, transmiţând un exemplar al formularului prevăzut în partea I din anexa X, cu partea C completată corespunzător, Comisiei şi Secretariatului NEAFC, atunci când peştele debarcat sau transbordat este capturat în zona corespunzătoare Convenţiei NEAFC.

Articolul 39 Inspecţii

(1) Autorităţile competente ale statelor membre efectuează inspecţii în cazul a cel puţin 15% dintre debarcările sau transbordările efectuate anual în porturile lor de către navele de pescuit ale ţărilor terţe, menţionate la articolul 35.

(2) Inspecţiile implică monitorizarea întregii descărcări sau transbordări şi includ controale încrucişate între cantităţile pe specii înregistrate în notificarea prealabilă de debarcare şi cantităţile pe specii debarcate sau transbordate.

(3) Inspectorii depun toate eforturile posibile pentru a evita întârzierea nejustificată a unei nave de pescuit şi se asigură că nava de pescuit nu suportă decât un minim de intervenţie şi de inconveniente şi că degradarea calităţii peştelui este evitată.

Articolul 40 Rapoarte de inspecţie

(1) Fiecare inspecţie este documentată prin completarea unui raport de inspecţie, conform modelului din partea II a anexei X.

(2) Un exemplar al fiecărui raport de inspecţie se transmite de îndată statului de pavilion al navei de pescuit inspectate şi statului sau statelor de pavilion al(e) navelor donoare atunci când nava de pescuit este implicată în operaţiuni de transbordare, precum şi Comisiei şi secretarului NEAFC atunci când peştele debarcat sau transbordat este capturat în zona corespunzătoare Convenţiei NEAFC.

(3) Originalul sau o copie certificată a fiecărui raport de inspecţie se transmite la cerere statului de pavilion al navei de pescuit inspectate.

CAPITOLUL IX Dispoziţii speciale pentru navele comunitare care pescuiesc în zona Convenţiei privind conservarea faunei şi florei marine din Antarctica (CCAMLR)

SECţIUNEA 1 RESTRICţII şI CERINţE DE INFORMARE PRIVIND NAVELE

Articolul 41 Interdicţii şi limitări ale capturilor

(1) Pescuitul direcţionat din speciile stabilite în anexa VIII este interzis în zonele şi în cursul perioadelor prevăzute în respectiva anexă.

(2) Pentru pescuitul nou şi experimental, limitele capturilor şi ale capturilor accidentale stabilite în anexa IX se aplică în subzonele enumerate în respectiva anexă.

Articolul 42 Cerinţe de informare privind navele autorizate să pescuiască în zona CCAMLR

(1) De la 1 august 2008, statele membre transmit Comisiei, în plus faţă de cerinţele de informare privind navele autorizate stabilite la articolul 3 alineatul (2) din Regulamentul (CE) nr. 601/2004, următoarele informaţii pentru aceste nave:

(a) numărul OMI al navei (în cazul în care este emis);

(b) pavilionul anterior, după caz;

(c) indicativul de apel radio internaţional;

(d) numele şi adresa armatorului sau armatorilor navei, precum şi ale oricărui (oricăror) proprietar(i) efectiv(i), în cazul în care sunt cunoscuţi;

(e) locul şi data construcţiei;

(f) tipul de navă;

(g) lungimea;

(h) fotografia color a navei, care constă:

(i) într-o fotografie de cel puţin 12 x 7 cm care să prezinte nava dinspre tribord, arătându-i toată lungimea şi caracteristicile structurale complete;

(ii) într-o fotografie de cel puţin 12 x 7 cm care să prezinte nava dinspre babord, arătându-i toată lungimea şi caracteristicile structurale complete;

(iii) într-o fotografie de cel puţin 12 x 7 cm care să prezinte pupa, luată direct din spatele navei;

(i) măsurile luate pentru a asigura inviolabilitatea dispozitivului de control prin satelit instalat la bord.

(2) De la 1 august 2008, statele membre transmit Comisiei, în măsura în care este posibil, următoarele informaţii referitoare la navele autorizate să pescuiască în zona CCAMLR:

(a) denumirea şi adresa operatorului, dacă este diferit de armator(i);

(b) numele şi cetăţenia comandantului şi, atunci când este cazul, ale maistrului pescar;

(c) tipul de metodă sau metode de pescuit;

(d) lăţimea (m);

(e) tonă registru brut;

(f) tipurile şi numerele sistemelor de comunicare ale navei (numere INMARSAT A, B şi C);

(g) efectivul normal al echipajului;

(h) puterea motorului sau motoarelor principal(e);

(i) capacitatea de încărcare (tone), număr de cale de peşte şi capacitatea lor (m3);

orice alte informaţii (de exemplu, clasificarea gheţii) considerate adecvate.

Articolul 43 Raport privind reperări de nave

(1) În cazul în care comandantul unei nave de pescuit cu licenţă reperează o navă de pescuit în zona CCAMLR, acesta culege, pe cât posibil, cât mai multe informaţii cu privire la orice astfel de reperare, inclusiv:

(a) denumirea şi descrierea navei;

(b) indicativul de apel al navei;

(c) numărul de înmatriculare şi numărul Lloyds/OMI ale navei;

(d) statul de pavilion al navei;

(e) fotografii ale navei pentru a susţine raportul;

(f) orice alte informaţii relevante cu privire la activităţile observate ale navei reperate.

(2) Comandantul transmite cât mai curând posibil statului său de pavilion un raport care conţine informaţiile menţionate la alineatul (1). Statul de pavilion transmite Secretariatului CCAMLR orice astfel de rapoarte în cazul în care nava reperată este implicată în activităţi ilegale, nedeclarate şi nereglementate (IUU) în conformitate cu standardele CCAMLR.

SECţIUNEA 2 PESCUITUL EXPERIMENTAL

Articolul 44 Participarea la pescuitul experimental

(1) Navele de pescuit care arborează pavilion spaniol şi sunt înmatriculate în Spania, notificate către CCAMLR în conformitate cu dispoziţiile articolului 7 din Regulamentul (CE) nr. 601/2004, pot participa la pescuitul experimental cu paragate pentru Dissostichus spp. în subzonele FAO 88.1 şi 88.2, precum şi în diviziunile 58.4.1, 58.4.2, 58.4.3a), în afara zonelor de jurisdicţie naţională, şi 58.4.3b), în afara zonelor de jurisdicţie naţională.

(2) Cel mult o navă de pescuit per stat membru pescuieşte în diviziunile 58.4.3a) şi 58.4.3b) în orice moment.

(3) În ceea ce priveşte subzonele 88.1 şi 88.2, precum şi diviziunile 58.4.1 şi 58.4.2, limitele totale ale capturilor şi capturilor accidentale pe subzonă şi diviziune, precum şi distribuţia acestora între unităţile de cercetare la scară mică (SSRU) în fiecare dintre acestea sunt stabilite în anexa IX. Pescuitul în orice SSRU încetează atunci când captura raportată atinge limita specificată de capturare, iar această SSRU este închisă pentru pescuit pentru restul sezonului.

(4) Pescuitul are loc într-o zonă geografică şi batimetrică cât se poate de mare pentru a obţine informaţiile necesare, pentru a determina potenţialul de pescuit şi pentru a evita concentrarea excesivă a capturilor şi a efortului de pescuit. Cu toate acestea, pescuitul în diviziunile 58.4.1 şi 58.4.2 este interzis la adâncimi mai mici de 550 m.

Articolul 45 Sisteme de raportare

Navele de pescuit care participă la pescuitul experimental menţionat la articolul 44 fac obiectul următoarelor sisteme de raportare a capturilor şi a efortului:

(a) sistemul de raportare a capturii şi a efortului de pescuit pe o perioadă de cinci zile, stabilit la articolul 12 din Regulamentul (CE) nr. 601/2004, cu excepţia faptului că statele membre prezintă Comisiei rapoarte privind capturile şi efortul de pescuit în cel mult două zile lucrătoare de la sfârşitul fiecărei perioade de raportare, pentru transmitere imediată către CCAMLR. În subzonele 88.1 şi 88.2, precum şi în diviziunile 58.4.1 şi 58.4.2, rapoartele sunt realizate de unităţile de cercetare la scară mică;

(b) sistemul de raportare lunară la scară precisă a datelor privind capturile şi efortul de pescuit stabilit la articolul 13 din Regulamentul (CE) nr. 601/2004;

(c) se raportează numărul şi greutatea totală a capturilor de Dissostichus eleginoides şi Dissostichus mawsoni aruncate înapoi în mare, inclusiv cele în stare de „carne cu aspect gelatinos”.

Articolul 46 Cerinţe speciale

(1) Pescuitul experimental, astfel cum este menţionat la articolul 44, se desfăşoară în conformitate cu articolul 8 din Regulamentul (CE) nr. 600/2004 al Consiliului din 22 martie 2004 de stabilire a anumitor măsuri tehnice aplicabile activităţilor de pescuit în zona vizată de Convenţia privind conservarea resurselor marine vii ale Antarcticii[50] în ceea ce priveşte măsurile aplicabile pentru a reduce mortalitatea accidentală a păsărilor marine în cursul activităţilor de pescuit cu paragate. În afară de aceste măsuri:

(a) descărcarea de deşeuri de peşte este interzisă în aceste zone de pescuit;

(b) navele care participă la pescuitul experimental în diviziunile 58.4.1 şi 58.4.2 şi care respectă protocoalele CCAMLR (A, B sau C) pentru cântărirea paragatelor sunt exceptate de la cerinţa privind pescuitul pe timp de noapte; cu toate acestea, navele care capturează un total de trei păsări marine revin de îndată la pescuitul pe timp de noapte în conformitate cu articolul 8 din Regulamentul (CE) nr. 600/2004;

(c) navele care participă la pescuitul experimental în subzonele 88.1 şi 88.2, precum şi diviziunile 58.4.3a) şi 58.4.3b) şi care capturează un total de trei păsări marine încetează de îndată pescuitul şi nu pot pescui în afara sezonului normal de pescuit pentru restul sezonului 2007/2008.

(2) Navele de pescuit care participă la pescuitul experimental în subzonele FAO 88.1 şi 88.2 respectă următoarele cerinţe suplimentare:

(a) navelor li se interzice să evacueze:

(i) uleiuri sau carburanţi sau reziduuri uleioase în mare, cu excepţia situaţiilor permise în temeiul anexei I la MARPOL 73/78 (Convenţia internaţională pentru prevenirea poluării de către nave);

(ii) gunoi;

(iii) deşeuri alimentare care nu pot trece printr-un filtru cu deschideri de maximum 25 mm;

(iv) păsări de curte sau părţi ale acestora (inclusiv coji de ouă);

(v) ape reziduale în limita a 12 mile marine de pământ sau banchize ori ape reziduale în timp ce nava călătoreşte cu o viteză de mai puţin de 4 noduri;

(vi) cenuşă de incinerare sau

(vii) deşeuri de peşte;

(b) în subzonele 88.1 şi 88.2 nu se aduc păsări de curte sau alte păsări vii, iar orice păsări preparate neconsumate sunt îndepărtate din subzonele 88.1 şi 88.2;

(c) pescuitul de Dissostichus spp . în subzonele 88.1 şi 88.2 este interzis în limita a 10 mile marine de coasta insulelor Balleny.

Articolul 47 Definirea aşezărilor

(1) În sensul prezentei secţiuni, o aşezare cuprinde instalarea unuia sau a mai multor paragate într-un singur loc. Poziţia geografică precisă a unei aşezări este determinată de punctul central al paragatului sau al paragatelor desfăşurate în sensul raportării capturilor şi efortului.

(2) Pentru a fi desemnată ca aşezare experimentală:

(a) fiecare aşezare experimentală este separată prin cel puţin cinci mile marine de orice altă aşezare experimentală, distanţa fiind măsurată de la centrul geografic al fiecărei aşezări experimentale;

(b) fiecare aşezare este dotată cu cel puţin 3 500 de cârlige şi cel mult 10 000; aceasta poate include mai multe paragate instalate în acelaşi loc;

(c) fiecare aşezare a unui paragat are un timp de imersie de cel puţin şase ore, măsurat de la momentul finalizării procesului de instalare până la începutul procesului de ridicare.

Articolul 48 Planuri de cercetare

Navele de pescuit care participă la pescuitul experimental prevăzut la articolul 44 pun în aplicare planuri de cercetare în fiecare SSRU în care sunt împărţite subzonele FAO 88.1 şi 88.2, precum şi diviziunile 58.4.1 şi 58.4.2. Planul de cercetare este pus în aplicare astfel:

(a) la prima intrare într-o SSRU, primele 10 aşezări, desemnate ca „prima serie”, sunt desemnate ca „aşezări experimentale” şi trebuie să îndeplinească criteriile prevăzute la articolul 63 alineatul (2);

(b) următoarele 10 aşezări sau 10 tone de captură, oricare nivel de declanşare este atins primul, sunt desemnate ca „a doua serie”. În funcţie de decizia căpitanului, aşezările din a doua serie pot fi considerate ca parte a pescuitului experimental normal. Cu toate acestea, aceste aşezări pot fi desemnate şi ca aşezări experimentale, cu condiţia să îndeplinească cerinţele articolului 63 alineatul (2);

(c) la finalizarea primei şi a celei de-a doua serii de aşezări, în cazul în care comandantul doreşte să continue să pescuiască în SSRU, nava realizează o „a treia serie”, care duce la un total de 20 de aşezări experimentale efectuate în toate cele trei serii. A treia serie de aşezări este încheiată în cursul aceleiaşi vizite ca prima şi a doua serie dintr-o SSRU;

(d) la finalizarea a 20 de aşezări experimentale din a treia serie, nava poate continua să pescuiască în SSRU;

(e) în SSRU-urile A, B, C, E şi G din subzonele 88.1 şi 88.2, acolo unde fundul mării din zona în care se pescuieşte este mai mic de 15 000 km², literele (b), (c) şi (d) nu se aplică, iar, la încheierea a 10 aşezări experimentale, nava poate continua să pescuiască în SSRU.

Articolul 49 Planuri de culegere a datelor

(1) Navele de pescuit care participă la pescuitul experimental prevăzut la articolul 44 pun în aplicare planuri de culegere a datelor, în fiecare SSRU în care sunt împărţite subzonele FAO 88.1 şi 88.2, precum şi diviziunile 58.4.1 şi 58.4.2. Planul de culegere a datelor cuprinde următoarele date:

(a) poziţia şi adâncimea mării la fiecare extremitate a fiecărui paragat dintr-o aşezare;

(b) ora de instalare şi de ridicare, precum şi timpul de imersiune;

(c) numărul şi specia peştilor pierduţi la suprafaţă;

(d) numărul de cârlige plasate;

(e) tipul de momeală;

(f) succesul momelii (%);

(g) tipul de cârlige; şi

(h) starea mării, a norilor şi faza lunii în momentul instalării paragatelor.

(2) Toate datele menţionate la alineatul (1) sunt culese pentru fiecare aşezare experimentală; este vorba, în special, de a măsura toţi peştii dintr-o aşezare experimentală a cărei captură a atins cel mult 100 de peşti şi de a preleva un eşantion de cel puţin 30 de peşti pentru studii biologice. Atunci când sunt capturaţi peste 100 de peşti, se aplică o metodă de subeşantionare aleatoare a peştelui.

Articolul 50 Program de marcare

(1) Fiecare navă de pescuit care participă la pescuitul experimental menţionat la articolul 44 pune în aplicare un program de marcare, după cum urmează:

(a) indivizii din specia Dissostichus spp. sunt marcaţi şi eliberaţi în conformitate cu dispoziţiile prevăzute în programul şi în protocolul CCAMLR pentru marcarea Dissostichus spp. în pescuitul experimental. Navele întrerup marcarea numai după ce au marcat 500 de indivizi sau părăsesc zona de pescuit după ce au marcat câte un individ la fiecare tonă de captură în viu;

(b) programul vizează indivizi de toate dimensiunile pentru a îndeplini cerinţa de marcare. Se marchează numai Dissostichus eleginoides care se află în stare bună. Toţi indivizii eliberaţi sunt marcaţi dublu şi eliberările acoperă o zonă geografică cât se poate de largă;

(c) toate marcajele sunt imprimate clar cu un număr de serie unic şi o adresă de retur, astfel încât originea marcajelor să poată fi retrasată în cazul recapturării individului marcat;

(d) toţi indivizii marcaţi recapturaţi (respectiv peştii capturaţi care au un marcaj inserat anterior) nu sunt reeliberaţi, chiar în cazul în care perioada de libertate a fost scurtă;

(e) toţi indivizii marcaţi recapturaţi sunt eşantionaţi biologic (lungime, greutate, sex, stadiul gonadelor), dacă este posibil li se face o fotografie electronică, otolitele sunt recuperate, iar marcajul este îndepărtat;

(f) toate informaţiile relevante privind marcajele şi informaţiile privind recapturări ale marcajelor de înregistrare sunt raportate electronic către CCAMLR, în format CCAMLR, în termen de trei luni de la plecarea navei din respectivele zone de pescuit;

(g) toate informaţiile relevante privind marcajele, toate informaţiile care înregistrează recapturări ale marcajelor şi specimenele recapturate sunt, de asemenea, raportate electronic, în format CCAMLR, registrului regional de date de marcare, după cum se detaliază în protocolul de marcare CCAMLR.

(2) Dissostichus eleginoides care sunt marcaţi şi eliberaţi nu intră în calculul limitelor de capturare.

Articolul 51 Observatori ştiinţifici şi inspectori

(1) Fiecare navă de pescuit care participă la pescuitul experimental menţionat la articolul 44 are la bord, pe durata întregii activităţi de pescuit din cadrul perioadei de pescuit, cel puţin doi observatori ştiinţifici, unul dintre aceştia fiind un observator numit în conformitate cu Sistemul internaţional de observare ştiinţifică al CCAMLR.

(2) Fiecare stat membru, sub rezerva şi în conformitate cu actele cu putere de lege şi cu normele administrative aplicabile, inclusiv cu normele care reglementează admisibilitatea probelor în faţa instanţelor interne, ia în considerare şi acţionează pe baza rapoartelor din partea inspectorilor unui membru CCAMLR care îi desemnează în cadrul acestui program, conform procedurii similare aplicabile în cazul rapoartelor din partea propriilor inspectori. Atât partea contractantă în cauză, cât şi membrul CCAMLR care desemnează inspectorii cooperează pentru a facilita procedurile judiciare şi de altă natură care decurg din aceste rapoarte.

Articolul 52 Notificarea intenţiei de a participa la pescuitul de kril

Fiecare stat membru care intenţionează să pescuiască kril în zona CCAMLR notifică Secretariatul CCAMLR cu privire la intenţia sa cu cel puţin patru (4) luni înaintea reuniunii anuale ordinare a Comisiei, chiar înainte de sezonul în care intenţionează să pescuiască.

Articolul 53 Interdicţia provizorie a pescuitului cu setci de adâncime

(1) Utilizarea setcilor în zona CCAMLR în alte scopuri decât cercetarea ştiinţifică este interzisă până la data la care Comitetul Ştiinţific analizează şi raportează impactul posibil al acestor unelte, iar Comisia convine, pe baza avizului Comitetului Ştiinţific, că această metodă poate fi utilizată în zona convenţiei.

(2) Utilizarea setcilor pentru cercetare ştiinţifică în ape mai adânci de 100 de metri se notifică în avans Comitetului Ştiinţific şi se aprobă de către Comisie înainte de începerea activităţilor de cercetare.

(3) Orice navă care urmăreşte să tranziteze zona CCAMLR transportând setci transmite Secretariatului CCAMLR o notificare prealabilă cu privire la intenţia sa, inclusiv cu privire la data preconizată a trecerii sale prin zona CCAMLR. Orice navă care deţine setci în cadrul zonei CCAMLR şi care nu a transmis o astfel de notificare prealabilă încalcă prezentele dispoziţii.

Articolul 54 Restricţii provizorii cu privire la utilizarea traulelor de fund în marea liberă din zona convenţiei pentru sezoanele de pescuit 2007/08 şi 2008/09

(1) Utilizarea traulelor de fund în marea liberă din zona CCAMLR este restricţionată la zonele pentru care există măsuri de conservare în vigoare instituite de CCAMLR pentru traulele de fund.

(2) Dispoziţiile alineatului (1) nu se aplică în cazul traulelor de fund utilizate în desfăşurarea activităţilor de cercetare ştiinţifică în zona CCAMLR.

CAPITOLUL X Dispoziţii speciale pentru navele comunitare care pescuiesc în zona Organizaţiei de pescuit în Atlanticul de Sud-Est (SEAFO)

SECţIUNEA 1 AUTORIZAREA NAVELOR

Articolul 55 Autorizarea navelor

(1) Atunci când este posibil, statele membre înaintează Comisiei în formă electronică, până la data de 1 iunie 2008, lista navelor lor care sunt autorizate să opereze în zona Convenţiei SEAFO pe baza eliberării unui permis de pescuit.

(2) Armatorii navelor incluse în lista menţionată la alineatul (1) sunt cetăţeni sau persoane juridice ale Comunităţii.

(3) Navele de pescuit pot fi autorizate să opereze în zona Convenţiei SEAFO numai în cazul în care sunt în măsură să îndeplinească cerinţele şi responsabilităţile care le revin în temeiul Convenţiei SEAFO, precum şi măsurile de conservare şi gestionare prevăzute de aceasta.

(4) Nu se eliberează permise de pescuit navelor care au antecedente de activităţi de pescuit IUU, cu excepţia cazului în care noii armatori au furnizat suficiente probe care demonstrează că foştii armatori şi operatori nu au niciun interes legal, generator de beneficii sau financiar în ceea ce priveşte aceste nave sau că nu au control asupra acestora ori că, luând în considerare toate faptele relevante, navele lor nu sunt angajate în pescuitul IUU sau conexe cu acesta.

(5) Lista menţionată la alineatul (1) include următoarele informaţii:

(a) denumirea navei, numărul de înmatriculare, denumirile anterioare (în cazul în care sunt cunoscute) şi portul de înmatriculare;

(b) pavilionul anterior, după caz;

(c) indicativul de apel radio internaţional (după caz);

(d) denumirea şi adresa armatorului sau a armatorilor;

(e) tipul de navă;

(f) lungimea;

(g) denumirea şi adresa operatorului (manager) sau a operatorilor (manageri) (după caz);

(h) tonă registru brut; şi

(i) puterea motorului sau a motoarelor principale.

(6) După constituirea listei iniţiale de nave autorizate, statele membre notifică de îndată Comisiei orice completare, eliminare şi/sau orice modificare, atunci când acestea apar.

Articolul 56 Obligaţii care se aplică navelor autorizate

(1) Navele respectă toate măsurile SEAFO relevante în materie de conservare şi gestionare.

(2) Navele autorizate păstrează la bord certificatele de înmatriculare a navei şi autorizaţiile de pescuit şi/sau transbordare, valabile.

Articolul 57 Nave neautorizate

(1) Statele membre iau măsuri de interzicere a pescuitului, a reţinerii la bord, a transbordării şi a debarcării speciilor reglementate de Convenţia SEAFO de către navele care nu sunt introduse în lista SEAFO a navelor autorizate.

(2) Statele membre transmit Comisiei o notificare cu privire la orice informaţii factuale care arată că există motive rezonabile pentru a considera că nave care nu se află pe lista SEAFO a navelor autorizate sunt implicate în pescuitul şi/sau transbordarea de specii care fac obiectul Convenţiei SEAFO, în respectiva zonă.

(3) Statele membre iau măsurile necesare pentru a garanta că armatorii navelor incluse în lista SEAFO a navelor autorizate nu sunt implicaţi sau asociaţi în activităţi de pescuit desfăşurate de nave neintroduse în lista SEAFO a navelor autorizate în zona Convenţiei SEAFO.

SECţIUNEA 2 OPERAţIUNI DE TRANSBORDARE

Articolul 58 Interzicerea operaţiunilor de transbordare pe mare

Fiecare stat membru interzice operaţiunile de transbordare pe mare efectuate de nave care arborează pavilionul său în zona Convenţiei SEAFO, pentru speciile care fac obiectul acestei convenţii.

Articolul 59 Operaţiuni de transbordare în port

(1) Navele de pescuit comunitare care capturează specii care fac obiectul Convenţiei SEAFO în zona Convenţiei efectuează operaţiuni de transbordare în portul unei părţi contractante SEAFO numai în cazul în care deţin o autorizaţie prealabilă din partea părţii contractante în al cărei port va avea loc operaţiunea. Navelor de pescuit comunitare li se permite să desfăşoare operaţiuni de transbordare numai în cazul în care au obţinut o astfel de autorizaţie prealabilă de transbordare din partea statului membru de pavilion şi a statului de port.

(2) Fiecare stat membru se asigură că navele sale de pescuit autorizate obţin o autorizaţie prealabilă pentru a se angaja în operaţiuni de transbordare în port. Statele membre se asigură, de asemenea, că transbordările respectă volumul capturii raportate a fiecărei nave şi solicită raportarea transbordărilor.

(3) Comandantul unei nave de pescuit comunitare care transbordează pe alt vas, denumit în continuare „nava receptoare”, orice cantitate de capturi de specii care fac obiectul Convenţiei SEAFO, pescuite în zona Convenţiei SEAFO, informează în momentul efectuării operaţiunii de transbordare statul de pavilion al navei receptoare cu privire la speciile şi cantităţile respective, la data transbordării şi la localizarea capturilor, şi înaintează statului membru de pavilion o declaraţie de transbordare SEAFO în conformitate cu formatul inclus în partea I a anexei XI.

(4) Comandantul navei de pescuit comunitare notifică părţii contractante SEAFO în al cărei port va avea loc transbordarea, cu cel puţin 24 de ore înainte, următoarele informaţii:

- denumirile navelor de pescuit care efectuează operaţiunea de transbordare;

- denumirile navelor receptoare;

- tonajul pe specie care urmează să fie transbordată;

- data şi portul de transbordare.

(5) Cu cel puţin 24 de ore înainte de începere, precum şi la încheierea transbordării, atunci când aceasta are loc într-un port al unei părţi contractante SEAFO, comandantul navei receptoare aflate sub pavilion comunitar informează autorităţile competente din statul de port cu privire la volumul capturilor de specii care fac obiectul Convenţiei SEAFO aflate la bordul navei sale şi le transmite acestora declaraţia de transbordare SEAFO în termen de 24 de ore.

(6) Comandantul navei receptoare aflate sub pavilion comunitar transmite autorităţilor competente ale statului de port în care are loc debarcarea, cu 48 de ore înainte de debarcare, o declaraţie de transbordare SEAFO.

(7) Fiecare stat membru ia măsurile adecvate pentru verificarea corectitudinii informaţiilor primite şi cooperează cu statul de pavilion pentru a se asigura că debarcările respectă volumul capturilor raportate de fiecare navă.

(8) Fiecare stat membru ale cărui nave sunt autorizate să pescuiască în zona Convenţiei SEAFO speciile care fac obiectul Convenţiei SEAFO adresează Comisiei, până la 1 iunie 2008, o notificare cu privire la detaliile transbordărilor efectuate de navele aflate sub pavilionul său.

SECţIUNEA 3 MăSURI DE CONSERVARE PENTRU GESTIONAREA HABITATELOR şI ECOSISTEMELOR DE MARE ADÂNCIME VULNERABILE

Articolul 60 Zone închise

Toate activităţile de pescuit pentru specii care fac obiectul Convenţiei SEAFO sunt interzise în zonele definite mai jos:

(a) subdiviziunea A1

- Dampier Seamount

10o00’S 02o00’W 10o00’S 00o00’E

12o00’S 02o00’W 12o00’S 00o00’E

- Malahit Guyot Seamount

11o00’S 02o00’W 11o00’S 04o00’W

13o00’S 02o00’W 13o00’S 04o00’W

(b) subdiviziunea B1

- Molloy Seamount

27o00’S 08o00’E 27o00’S 10o00’E

29o00’S 08o00’E 29o00’S 10o00’E

(c) diviziunea C

- Schmidt-Ott Seamount & Erica Seamount

37o00’S 13o00E 37o00’S 17o00’E

40o00’S 13o00E 40o00’S 17o00’E

- Africana seamount

37o00’S 28o00E 37o00’S 30o00E

38o00’S 28o00E 38o00’S 30o00E

- Panzarini Seamount

39o00’S 11o00’E 39o00’S 13o00’E

41o00’S 11o00’E 41o00’S 13o00’E

(d) subdiviziunea C1

- Vema Seamount

31o00’S 08o00’E 31o00’S 09o00’E

32o00’S 08o00’E 32o00’S 09o00’E

- Wust Seamount

33o00’S 06o00’E 33o00’S 08o00’E

34o00’S 06o00’E 34o00’S 08o00’E

(e) diviziunea D

- Discovery, Junoy, Shannon Seamounts

41o00’S 06o00’W 41o00’S 03o00’E

44o00’S 06o00’W 44o00’S 03o00’E

- Schwabenland & Herdman Seamounts

44o00’S 01o00’W 44o00’S 02o00’E

47o00’S 01o00’W 47o00’S 02o00’E

Articolul 61 Reluarea activităţilor de pescuit într-o zonă închisă

(1) Activităţile de pescuit nu se reiau în niciuna din zonele închise menţionate la articolul 60 până când statul de pavilion nu a identificat şi cartografiat ecosistemele marine vulnerabile, inclusiv munţii submarini, izvoarele hidrotermale şi coralii de apă rece, şi nu a realizat o evaluare a impactului reluării activităţilor de pescuit asupra respectivelor ecosisteme.

(2) Rezultatele operaţiunilor de identificare, cartografiere şi evaluare a impactului desfăşurate în conformitate cu alineatul (1) sunt prezentate de către statul de pavilion Comisiei, care le transmite reuniunii anuale a Comitetului ştiinţific al SEAFO.

(3) Statele membre pot prezenta Comisiei planuri de cercetare în domeniul pescuitului în scopul evaluării impactului activităţilor de pescuit asupra viabilităţii resurselor halieutice şi a habitatelor marine vulnerabile.

SECţIUNEA 4 MăSURI DE REDUCERE A CAPTURILOR ACCESORII ACCIDENTALE DE PăSăRI MARINE

Articolul 62 Informaţii privind interacţiunile cu păsările marine

Până la 1 iunie 2008, statele membre culeg şi furnizează Comisiei toate